papeleta / paperdenda\npaper (orobat papel g.er.) 1 iz landare zuntzezko orea hedatuz eta lehortuz egiten den gaia, orri mehe-mehen itxura ematen zaiona.\nBurua dendaren atzealdeko ziri batetik zintzilikaturiko paper hori-zurizko orri handien kontra jarri zuen. Karlos Zabala «Parisen sabela» - Emile Zola - 325. orr.\nNi aberaskumea nintzen, paper murtxikatuaren itxurako aurpegia nuen eta Ritz-en bizi nintzen. Lopez de Arana «Manhattan Transfer» - John Dos Passos - 514. orr.\n100.000 tona paper ekoiztu eta 25 milioi euroko inbertsioak egiteko aukera. Berria - Ekonomia 2004-02-18\nEnbalatzeko papera erosi eta mekano-apalak forratu ditut. Harkaitz Cano «Piano gainean gosaltzen» - 65. orr.\nHaren atzetik zeukaten joan beharra, paper latzean bildutako zorroak garraiatuz. Anton Garikano «Farorantz» - Virginia Woolf - 161. orr.\nik beherago 29. 1897\nBilatzen ari zena aurkitu zuen, ohar guztiz konprometigarriak, paper grisezko zorro soil batek baizik babesten ez zituenak. Karlos Zabala «Parisen sabela» - Emile Zola - 304. orr.\nik beherago 33. 1899\nPaperezko haizagailuari eragin. Harkaitz Cano «Neguko zirkua» - 32. orr.\nPaperezko ezpain-zapia luzatu nion aho ingurutik cola arrastoak garbi zitzan. Aingeru Epaltza «Rock'n'roll» - 81. orr.\nMatxe paperarekin edo ogi mamiarekin eginak izango zirela pentsatu nuen aurrena, baina ez, benetako burezurrak ziren. Jokin Urain «Errotarria» - 79. orr.\nFlandesko De Tijd egunkaria paper tradizionalean eskaini ohi duen produktua paper elektronikora egokitzen ari da. Berria - Gaiak 2006-02-25\nHorrez gain, paper ore hezea garraiatzea zaila bezain garestia da. Berria - Ekonomia 2006-01-20\nZoazte paleen bila, azpian dakartzan paper-pasta fardoak hondarrean kenduko dizkiot. Koldo Izagirre «Sua nahi, Mr. Churchil?» - 179. orr.\nArrautzak, hirugiharra eta ogi xigortua hartu eta gosaltzeari lotu zitzaion; guztiak paper-zaporea zuen. Lopez de Arana «Manhattan Transfer» - John Dos Passos - 257. orr.\nIrrikatan nengoen erositako liburuak ukitu, haien paper- eta tinta-usaina sentitu, eta orriak banan-banan pasatzeko. Anjel Lertxundi «Azkenaz beste» - 10. orr.\nPaper puska zuri bat erakutsi zuen, tolestua. Aingeru Epaltza «Rock'n'roll» - 12. orr.\nEta paper txatal bat eman dit zenbakia apuntatzeko. Joseba Sarrionandia «Lagun izoztua» - 62. orr.\nPaper txatal bat aurkituko duzu 32 eta 33 orrialdeen artea markatzen. Joseba Sarrionandia «Lagun izoztua» - 163. orr.\nItzalgaizka sartu diote sudurrean husar bat -tabakoz beteriko paper-tututxo bat alegia-. Jose Morales «Arima hilak» - Nikolai Gogol - 275. orr.\nBiradera bati eragin zionean, hainbat posiziotan marraztutako emakume biluzi baten irudiz osaturiko paper-xafla bat hasi zen aparatuaren jiran. Anjel Lertxundi «Azkenaz beste» - 58. orr.\nHarrabots belikoak hasten zirenean paper bolak eta arroz aleak jaurtitzeko tutuluak ziren gure arma nagusiak. Joseba Sarrionandia «Lagun izoztua» - 239. orr.\nPaper zerrendak ziren, non, hizki lodiz eta ertainez, hitz luze-luzeak idazten baitzituen, lerro osoa betez. Karlos Zabala «Parisen sabela» - Emile Zola - 200. orr.\nTinta beltz lodiaren usaina, paper-bala handiak, bileretarako zurezko mahai luzea. Anjel Lertxundi «Ihes betea» - 322. orr.\nPitxerrak, zeramikak, erloju eta kandelabroak, eta liburu eta, batez ere, paper-errollo pila handiak. Jokin Urain «Errotarria» - 65. orr.\nPaper kontsumitzaile itzelak dira liburuak. Pello Zabala «Zeruan zer berri» - 145. orr.\n· -Paper-eskolara mutil asko etortzen zen kanpotik, eta bainu etxera joaten ziren larunbatetan, toalla hartuta. Arantxa Iturbe «Kontu-jaten» - 98. orr.\nPeriodiko paperarekin garbitzen genuen ipurdia. Iñaki Segurola «Gaur ere ez du hiltzeko eguraldirik egingo» - 120. orr.\nBi neskak egunkari-paperezko txanoak eginak zituzten euren uda-kapelak estaltzearren. Lopez de Arana «Manhattan Transfer» - John Dos Passos - 287. orr.\n5 paperezko orria edo puska.\nFardeleko papera kentzean, ohi ez bezalako eskultura bat topatu nuen, aurrekoetatik oso desberdina zena. Patxi Zubizarreta «Jeans-ak hozkailuan» - 11. orr.\nKarameluari papera kentzeko. Edorta Agirre «Baietz okerreko bidea aukeratu! » - 90. orr.\nPipatzeko bertze paper bat atera berria zuen paketetxo gorri batetik. Aingeru Epaltza «Rock'n'roll» - 23. orr.\nInstrukzioak paper honetan idatzi dizkizut. Joxemari Urteaga «Ordaina zor nizun» - 12. orr.\nEkarri papera eta tinta. Askoren artean «Asisko Frantzizko, Asisko Klara» - 36. orr.\nInfernuak ez ahal du nire kontrako mendekurik hartuko orain kontatzen ari naizenarekin paper zuria belzteagatik. Berria - Kultura 2004-09-19\nPapera bi aldeetatik idatzi beharko nuela esan zidan. Joseba Sarrionandia «Lagun izoztua» - 206. orr.\nPapera eta idazluma hartu, eta zortzi galdera zorrotz idatzi zituen berehala. Jose Morales «Arima hilak» - Nikolai Gogol - 451. orr.\n-Ez, idazteko papera besterik ez. Koldo Izagirre «Nik ere Germinal! egin gura nuen aldarri» - 138. orr.\nKomunetan ez duzu paperik aurkituko. ik komun 7. Gotzon Garate «India harrigarria» - 19. orr.\nEta, horratx, bakarren batek asmatu: post-it papera. Joxerra Garzia «Egonean doazen geziak» - 27. orr.\nAzpian paper mehe batek far-far egiten zuen. Lopez de Arana «Manhattan Transfer» - John Dos Passos - 233. orr.\nKronologiaren arabera txukun ordenaturiko administrazio paper arrunten artera lerratuak ziren oso aspaldiko paper arrotz batzuk. Joxan Elosegi «Nola hustu nuen gurasoen etxea» - Lyidia Flem - 46. orr.\nPapera hartzeko esan zidan eta, paper zuria eskuetan hartu nuenean, [...]. Joseba Sarrionandia «Lagun izoztua» - 206. orr.\n'Lagun izoztua,' dio Gorriak, biltzeko erabiltzen den paper marroia zabaldurik. Joseba Sarrionandia «Lagun izoztua» - 305. orr.\nOso paper politean bilduta zetorren dena, pakete bakoitzean irudiak itsatsita. Josu Zabaleta «Anne Franken egunkaria» - Anne Frank - 166. orr.\nGero, fitxategi bat atera, gainbegiratu, eta paper itsasgarri bat eman zion Perretteri. Jon Muñoz «Loroaren teorema» - Denis Guedj - 392. orr.\nTinta eta kaligrafia dotore berberez, azken letrak paper sekantez txukundurik. Joseba Sarrionandia «Lagun izoztua» - 334. orr.\nOhartu zen mahaiko paper lehorgarrian zerbait idatzita zegoela. Lopez de Arana «Manhattan Transfer» - John Dos Passos - 471. orr.\nKolore hori leuneko paper pintatuak. Karlos Zabala «Parisen sabela» - Emile Zola - 86. orr.\nPaper idatziari errespetua izaten zaio. Ramon Saizarbitoria «Gorde nazazu lurpean» - 75. orr.\nPedriñoren mahai gainean zegoen paper-zulagailuaz behin eta birritan erasotu ondoren. Josu Landa «Odolbildua» - 40. orr.\nPaper piloen azpitik folio zuri bat atera zuen. Joseba Sarrionandia «Lagun izoztua» - 206. orr.\nGela berean, metro bete gora pilaturik, inprimaketarako neurritan ebakitako paper orri mordo bat ipini genuen, eskuragarri. Txillardegi «Putzu» - 146. orr.\nEmakume-bizikleta bat zen, auzotik pare bat kilometrora zegoen paper-lantegi batera lanera joateko amak garai batean erabilia. Juan Kruz Igerabide «Hauts bihurtu zineten» - 41. orr.\nGure hondakin-artezalea goizero ekarri eta arratsero atzera bere kopia-paper mordoekin jasotzen zuen Land Roverraren zain geunden... Joxe Austin Arrieta «Homo Faber» - Max Frisch - 62. orr.\nJosebak eta biok ehun bat bider idatzi genuen Obabako neska politenen zerrenda osaba Juanen makinan, aldiko hiru kopia eginez kalko-paperari esker. Bernardo Atxaga «Soinujolearen semea» - 306. orr.\nArgazki-paper guztiak irteera-berrikuskaketa ongi gainditua zian noski. Juan Garzia «Sistema periodikoa» - Primo Levi - 272. orr.\nSaltokiko neska arrosa gorrien zurtoinak aluminio-paperean biltzen ari zen bitartean, Rosiek Jakeri zeharretik begiratu zion. Lopez de Arana «Manhattan Transfer» - John Dos Passos - 418. orr.\nUrratu beharreko eztainu-paper irristakorra. Lopez de Arana «Manhattan Transfer» - John Dos Passos - 225. orr.\nAzukre-paperaren kolorea, gizon eta emakumeentzako botoidura desberdina, gondolen brankaren forma. Juan Garzia «Sistema periodikoa» - Primo Levi - 198. orr.\nHan-hemen aukeratutako hiruzpalau liburu hartu eta zatar-paper maiztu batean bildu zituen. Anjel Lertxundi «Ihes betea» - 263. orr.\n9 paper idatzi edo inprimatua.\nIdazten bukatu bezain laster eman diozu papera. Rafa Egiguren «Mentxakaren aitorpena» - Jose Ramon Goikoetxea - 65. orr.\nPaper hori erretzeko erregutu nion Goldschmidt jaunari, zoritxarren bat etortzeko bidea izan zitekeela-eta. Josu Zabaleta «Anne Franken egunkaria» - Anne Frank - 43. orr.\n"Zer dira kartoizko kaxa horretan dauden paperak? gutunak?", galdetu nuen. Bernardo Atxaga «Soinujolearen semea» - 150. orr.\nBaldin eta Melvilleren paperak aurkitu badaitezke, zergatik ez Hawthornerenak? Oskar Arana «Brooklyngo erokeriak» - Paul Auster - 148. orr.\nKartzelara bidali ninduten grebarako paperak inprimatzeagatik. Javi Cillero «Hollywood eta biok» - 59. orr.\nIngelesek hegazkinetatik paperak botako dituzte, ahal dela, ordubete lehenago. Josu Zabaleta «Anne Franken egunkaria» - Anne Frank - 322. orr.\nLaneko paper batzuk antolatzen lagundu behar diot Kandidori. Pedro Alberdi «Kafka Bilbon» - 57. orr.\nPaper haiek eman zizkidan egunean bertan hil zen. Aritz Gorrotxategi «Egurra Pinotxori» - 77. orr.\nBatzuetan, lotara joaten nintzenean, argazki eta paper zaharrak ateratzen zituen zigarro kutxa batetik, eta nire ohe ertzean eserita erakusten zizkidan. Ramon Saizarbitoria «Gorde nazazu lurpean» - 403. orr.\nHori guztia pentsatu zuen Andreasek bere paper harrez gero baliogabeak begi aurrean zituela. Matías Mujika «Edale santuaren kondaira» - Joseph Roth - 43. orr.\nAdak paper mekanografiatu bat atera zuen bere poltsatik. Anjel Lertxundi «Argizariaren egunak» - 11. orr.\nErdaraz idatzitako paper multikopiatuak agertu ziren lurrean. Joseba Sarrionandia «Lagun izoztua» - 73. orr.\n10 (dokumentu edo agiriren bati dagokiona)\n-Hementxe, firma zazu! -esan zuen jaunak eta paper bat zabaldu zuen nire aurrean. Matías Múgica «Hiltzaile baten aitormena» - Joseph Roth - 74. orr.\nNi ez naiz zomorroia, inori paper eske ibiltzeko. Aingeru Epaltza «Rock'n'roll» - 302. orr.\nEtxeko paper eta agirietan begira hasi ziren nonbait, eta bat-batean deskubritu, familia-liburuaren arabera, amona haurdun zegoela ezkondu zirela. Xabier Mendiguren Elizegi «Arbelaren gainean» - 56. orr.\nBebarruan guardian zegoen miliziano-bikoteari paperak erakutsi, eta gora igotzeko esan ziguten. Inazio Mujika Iraola «Gerezi Denbora» - 69. orr.\nJakaren patrika haztatu zuen, pentsioa bideratzeko paper guztiak gordeak zeramatzala egiaztatu nahian. Ramon Saizarbitoria «Gorde nazazu lurpean» - 9. orr.\nPaper garrantzitsuak aztertu behar ditut. Lopez de Arana «Manhattan Transfer» - John Dos Passos - 130. orr.\nGoio bakarrik bizi da, ia hamalau urte darama erbesteratuta eta paper faltsuekin. Joseba Sarrionandia «Lagun izoztua» - 16. orr.\nTxitxikovek paper zigiludun mordoa zeukan. Jose Morales «Arima hilak» - Nikolai Gogol - 88. orr.\nBidean, aitak paper berriei begiratu zien: argazkia, izena, jaiotze-lekua. Juan Kruz Igerabide «Nire aitaren fusila» - Hiner Saleem - 70. orr.\nHala deituko diozu, Andoni, bataioko, etxeko, eskolako eta paper ofizial aspaldian galduetako bere izen zaharra. Joseba Sarrionandia «Lagun izoztua» - 113. orr.\nRuilope horrek, dokumentuak azterturik, pasea eman die; funtzionarioak legezko eta baliozko deritze paperoi. Edorta Jimenez «Hemingway eta euskaldunak zerbitzu sekretuetan» - 89. orr.\nOrduan beste paper bat egongo da, beste ziurtagiri bat. Lourdes Oñederra «Eta emakumeari sugeak esan zion» - 157. orr.\nHiru paper behar dira: nortasun ageria, lurraldetik ateratzeko baimena, eta ere E 111 papera. Herria 2004-04-22\nMahai gainean dituen paper ugarien bestaldean eserita, militarrak gure pasaporteak errebisatu ditu. Joseba Sarrionandia «Lagun izoztua» - 49. orr.\nPaperik gabe, dokumentazioa eskatzen bazioten galdua zegoen. ik papergabe. J.M. Olaizola "Txiliku" «Bizitza eredugarriak» - 69. orr.\nTurista agiriz sartu zen Estatu Batuetan eta haren baliotasuna bukatuz gero inolako paperik gabe bizi zen, Emigrazio Zerbitzuak eskua noiz botako zion beldurrez. Iñaki Zabaleta «110. Street-eko geltokia» - 13. orr.\nJean, paperik gabeko bere Vespan astean hirutan joaten zitzaiona bisitan. Pablo Sastre «Eguzkipekoak» - 259. orr.\nEspainiako Gobernuak atzerritarrei euren egoera legeztatzeko ezohiko aukera eman zienean ireki zitzaion berari ere paperak egiteko aukera. Berria - Harian 2006-01-12\nIzebergaren punta pisu berriko paperak egiten hasi nintzenean ikusi nuen. Jon Alonso «Euskal karma» - 82. orr.\nOndo egin du Miliok, Suitzara joateko paperak egitea! Josu Zabaleta «Gauza baten ametsa» - Pier Paolo Pasolini - 70. orr.\n-Paperak izango dituzue noski zuen nortasuna egiaztatzeko? Karlos Zabala «Mikel Strogoff» - Jules Verne - 275. orr.\nDenetarik zegoen mahai gainean: letra txikiz estu-estu idatziriko orriak eta, haien gainean, arrautza-itxurako muturra zuen paper–pisu marmolezko bat, lizunak jadanik berdatua. Jose Morales «Arima hilak» - Nikolai Gogol - 172. orr.\nMahai gainetik paper-zama modura erabiltzen zen burdinazko eraztun bat hartuta, [...]. Ordulari txikiak, dominak, erretratuak, maskorrak, paper-gainekoak, haize-emaileak, xalak. Koldo Biguri «On Camillo» - Giovanni Guareschi - 119. orr.\nTiradera atera, belaunen gainean jarri, eta hustu egin zuen ardura handiz, paper pilak zeuden zeudenean utzi nahi baitzituen, aztertu eta gero. Karlos Zabala «Parisen sabela» - Emile Zola - 303. orr.\nParroki orritzat ere hartuko ez zuten paper multzo gaizki antolatu hori. Aingeru Epaltza «Rock'n'roll» - 88. orr.\nEgon zintezkete ziur inoiz ez dudala gaur bezalako pozik izan nire paper guztiak paper saskira botatzeko! Josu Zabaleta «Anne Franken egunkaria» - Anne Frank - 144. orr.\nNik ez nuen kontratu-paperik sinatu, eta berak ez zidan titulu-paperik eskatu. Joxerra Garzia «Kurrin-kurrun vitae» - 96. orr.\nTunikaz jantzitako beltz mardul batek esku-paper bat eman zion Léari. Jon Muñoz «Loroaren teorema» - Denis Guedj - 369. orr.\nBi buru makurtu egin ziren gutun-paper zabalduen gainean. Anton Garikano «Bederatzietatik bederatzietara» - Leo Perutz - 49. orr.\nBerri-paperetan, berriz, honako izenburu hau irakurri dut: [...]. Joxerra Garzia «Itsasoan euri» - 87. orr.\nBide-papera SS-etarik zaharrenari eman zitzaion. Marzel Etxehandi «Alemaniara deportatua» - Grégoire Joannateguy - 109. orr.\nDatu batzuk oker daude; geroztik zuzendu ditut, udal eta eliz paperak ikusi ondoan. Patziku Perurena «Trapuan pupua» - 200. orr.\nZinema paperak. Askoren artean «Filosofiako gida» - 322. orr.\nRoke, beretarrengandik alde, hauek ikasi ezineko lekuren batera biltzen zen gauerako; dei-paper askotan jarria baitzeukan haren burua Bartzelonako errege-ordezkoak, eta, estu eta larri beti, ez zen inorekin fidatzen. Patxi Ezkiaga «On Kixote Mantxako» - Miguel de Cervantes - 198. orr.\nEulientzako paper zerrendak zeuden sukaldean zintzilik euli hil itsatsiz beteak. Joseba Sarrionandia «Lagun izoztua» - 104. orr.\nHandik gutxira zelo-papera eskatu zidan, puska bakoitza bere lekuan itsasteko. Joan Mari Irigoien «Ipuin batean bezala» - 155. orr.\n14 antzezlan edo film batean, pertsonaia baten partea. ik rol 5.\nNeuk eman nien Britannicus antzezteko ideia; eta Junieren papera antzeztea nahi zuten. Monika Etxebarria «Goragalea» - Jean Paul Sartre - 229. orr.\nSokratesen papera egin behar duen antzezlearengana itzuliz: [...]. Josu Zabaleta «Sei pertsonaia autore bila» - Luigi Pirandello - 24. orr.\nAntzezle bat paperarekin asko identifikatzen denean bestearen nortasuna itsasten zaion modura, idazlea bere pertsonaia kuttunenarekin nahasten den erara. Lourdes Oñederra «Eta emakumeari sugeak esan zion» - 91. orr.\nMesprezatua izan berri denaren duin-papera antzezten ari zen Herio, edo benetakoa zuen destaina? Anjel Lertxundi «Argizariaren egunak» - 67. orr.\nKotzebue jaunaren drama bat antzezten zuten, Popliovin jaunak Roll-en papera jokatzen zuen eta Ziablova andereñoak, berriz, Kora-rena. Jose Morales «Arima hilak» - Nikolai Gogol - 26. orr.\nEz dut ikusten inola ere Rollebon jauna paper melodramatiko horretan. Monika Etxebarria «Goragalea» - Jean Paul Sartre - 46. orr.\nLajosek agertoki hartan antzezten zuen, eta eszenarik garrantzitsuenetan beti jokatzen zuen paper nagusietako bat, aldez aurretik sekula ere buruz ikasi gabe testua. Ander Irizar «Eszterren ondarea» - Sandor Marai - 57. orr.\nBeste neskak, alegia, aktore izarrak, ez dik paperik. Lopez de Arana «Manhattan Transfer» - John Dos Passos - 353. orr.\nJota dagoenaren papera egin nahi duzu, ezertarako itxaropenik izango ez bazenu bezala. Rafa Egiguren «Mentxakaren aitorpena» - Jose Ramon Goikoetxea - 71. orr.\nMahai-inguru, hitzaldi eta antzekoek deprimiturik uzten naute, desio nukeena baino paper tristeagoa egiten baitut. Ramon Saizarbitoria «Gorde nazazu lurpean» - 87. orr.\n16 betekizuna. ik rol. (norbaitena)\nIn partibus civilium zeuden barbaroek saien paper zikina betetzera behartzen zuten beren burua, sarraskiaz edo gorpuetan ugari zebiltzan harrez elikatuz. Iñaki Mendiguren «Historiaren azterketa II» - A.J. Toynbee - 154. orr.\nNeurriak hartu zituzten administrazio inperialean libertoen papera mugatzeko. Iñaki Mendiguren «Historiaren azterketa II» - A.J. Toynbee - 87. orr.\nTxosten zarpail hura Kale Nagusiko bulegoan irakurri arte, ez bainekien nik [...] Don Eustasio donostiar famatuak zer paper zikin bete zuen Marotoren zerbitzutan. Txillardegi «Putzu» - 197. orr.\nPoek paper erabakigarria jokatu zuen frantses literaturan: poesian ereduzko maisua izan zen, eta gidaria kritikan. Koro Navarro «Kontakizunak» - Edgar Allan Poe - 15. orr.\n17 (norbaitena hitz elkartuetan bigarren osagai gisa)\nUste osoa zuen bere emakume paperari hobeto eusten ziola, iritzirik agertu ezean eta gizonak bezala berotu gabe. Karlos Zabala «Parisen sabela» - Emile Zola - 216. orr.\nBere ama paperak ez du behar, bere "naturaltasun" horretan, izpiritu mugidarik. Josu Zabaleta «Sei pertsonaia autore bila» - Luigi Pirandello - 155. orr.\nGau hartan nire ondoan egon zena, emagin-papera inprobisatuz. Joseba Urteaga «Gertakizuna» - Annie Ernaux - 67. orr.\nBeste modu batez esanda: trama azken bururaino joan zedin beharrezkoa zen morroi-papera betetzen ari nintzen. Jon Alonso «Euskal karma» - 78. orr.\nNi irakasle paperean joan nintzaion. Joxean Agirre «Romain zen bere izena» - 78. orr.\nHorretan ere, iruditzen zitzaidan ez zuela cicerone papera oso gogotsu betetzen. Ramon Saizarbitoria «Gorde nazazu lurpean» - 95. orr.\nMargolaritzaren papera literatura ilustratzera mugatzen zutelako. Hemendik dator oso eredugarria ez den kristautasun modernoaren paper politikoa. Ramon Saizarbitoria «Gorde nazazu lurpean» - 125. orr.\n1990ean, Washingtoneko adostasunaren bidez ezarri zen garapenari buruzko ekonomia politika: estatuaren papera merkatuaren paperaren mende izatea. Iñaki Heras «Txanponaren bi aldeak» - 306. orr.\nSistema kapitalistan merkatuaren papera nagusia da, merkatua baita gizartearen oreka eta erregulaziorako mekanismo nagusia. Iñaki Heras «Txanponaren bi aldeak» - 60. orr.\nPaper nagusia egozten zitzaion era askotako hainbat erreakziotan: proteinen polimerizazioa, hainbat egitura osatuz, [...]. Juan Garzia «Sagua, eulia, eta gizakia» - François Jacob - 107. orr.\nGure ezagumenduak aurrera egiteko orduan gure hezkuntza sistemak eta haren ikerketa proiektuek paper berezia dute. Pello Salaburu «XX. mendearen argi-itzalak» - 18. orr.\nIzan ere formulazio batek gainerakoen artean zer kokapen, estatus, eta paper hartzen duen [...] horren arabera ezberdina izango da gainerako enuntziatuak subjektuaren kontzientzian agertzeko era. Xabier Arregi «Jakitearen arkeologia» - Michel Foucault - 114. orr.\nNeurriz kanpo baloratzen zuen erakunde armatuaren papera. Rafa Egiguren «Mentxakaren aitorpena» - Jose Ramon Goikoetxea - 215. orr.\n19 (zerbaitena jokatu aditzarekin)\nZehazki eratutako hizkuntz egituraren ereduek berebiziko papera joka dezakete, baikorra eta ezkorra, asmakuntza-prozesuan bertan. Itziar Laka «Egitura sintaktikoak» - Noam Chomsky - 25. orr.\nIkastetxe honek paper historikoa jokatu zuen iraun zuen berrogeita hamabi urteetan. Iñaki Mendiguren «Historiaren azterketa II» - A.J. Toynbee - 88. orr.\nMutazio batek berekin badakar garapenaren anomalia bat [...] seinale paper zehatz bat jokatzen duela mutazioak jotako geneak eraikuntzaren urrats batean. Juan Garzia «Sagua, eulia, eta gizakia» - François Jacob - 57. orr.\nEkonomiaren iraultza horretan Atenasek jokatu zuen paper erabakigarria. Iñaki Mendiguren «Historiaren azterketa II» - A.J. Toynbee - 251. orr.\nNonahi, paper bera jokatzen dute geneok, antza: animaliaren aurre-atze ardatzean zehar zelulak zein non kokatuko diren zehaztea. Juan Garzia «Sagua, eulia, eta gizakia» - François Jacob - 124. orr.\n20 (zerbaitena hitz elkartuetan)\nGure belaunaldiko gehienon amei, paper-aldaketa sortzen dien nahasmenduaz gain, beste bi hausnarketa etortzen zaizkie. Arantxa Iturbe «Ai, ama» - 59. orr.\n· Burtsak finantza paper garrantzitsua betetzen du, enpresek hain beharrezkoa duten finantzazioa bideratzen baitu. Iñaki Heras «Txanponaren bi aldeak» - 222. orr.\nAkeoen eta transmisio-paper berbera jokatu zuten haien belaunaldiko beste barbaroen zerbitzua. Iñaki Mendiguren «Historiaren azterketa II» - A.J. Toynbee - 165. orr.\n21 bertso-paper ik bertso.\n22 diru paper ik diru 25.\n23 komuneko paper ik komun 7.\n24 paper denda (orobat paperdenda) papera, idazteko gauzak eta kidekoak saltzen den denda. ik papertegi.\nEnparantzaren bestaldeko paper-dendan, hainbat koaderno erakutsi zioten. Jon Muñoz «Loroaren teorema» - Denis Guedj - 35. orr.\nPaper-dendaren batean sartu eta, postalen bat erosteko aitzakian, italiera praktikatuko nuen dendariarekin. Anjel Lertxundi «Ihes betea» - 205. orr.\nArratsalde batean Barchini zaharra iritsi zen apaizetxera, herriko paperdendaren jabea, alegia. Koldo Biguri «On Camillo» - Giovanni Guareschi - 56. orr.\nAmonak bilduak zituen liburuxka hartu nian, paper denda batera jaitsi ninduan eta osorik fotokopiatu nian. Jon Muñoz «Ispiluen gainean lotan» - Jordi Sierra i Fabra - 96. orr.\nEgindako lanaz harro, inprimatu eta paper denda bateko faxez igorriko zuen Alberdi jaunaren erredakziora. Unai Iturriaga «Berandu da gelditzeko» - 191. orr.\n25 paper-ebakitzeko iz papera ebakitzkeo tresna.\nPaper-ebakitzekoa hartu, ageri-agerian baitzeukan lan-mahai gainean, eta gutun-azala ireki zuen Holmboek. Jon Muñoz «Loroaren teorema» - Denis Guedj - 324. orr.\n26 paper fabrika [13 agerraldi, 5 liburu eta 4 artikulutan; orobat paperfabrika g.er.)\nBeste zenbait gauzaren artean, erreduktoreak egiten ditue, barkuetan, eolikoetan, zementu-, azukre-, paper-fabrika, laminazino, zentral hidrauliko eta holakoetan behar diranak. Xabier Amuriza «Rufino Arrola, Vulkanoren atzamarrak» - 43. orr.\nLanuztea eginen dute gaur Alloko paper fabrikan. Berria - Ekonomia 2006-01-05\nBilboko zigor arloko 3. epaitegiak Iurretako paper fabrikako arduradunak zigortu ditu 1990 eta 1991n egindako isurketa toxikoengatik. Berria - Euskal Herria 2006-04-12\nPiltzar horrek ere badu bere balioa: gutxienez, paper-fabrikan erosiko dizute. Jose Morales «Arima hilak» - Nikolai Gogol - 83. orr.\nJantzi berriak, trapu zaharrekin egin beharrean, paper-fabriketan sobratzen ziren mantekin egiteko. Arantxa Iturbe «Kontu-jaten» - 136. orr.\n1992an araztegia ipini zuen azkenik paper fabrikak. Berria - Euskal Herria 2006-04-12\nDesilusio usaina sartu zitzaigun, paper fabrikek zabaltzen zuren kiratsa baino ere minago. Joxerra Garzia «Kurrin-kurrun vitae» - 97. orr.\nPaper-fabriketako, nekazaritzako eta araztegietako hondakinez baliaturik, biomasako energia ere nabarmen gehituko dela nabarmendu eta bioerregaien kasua gogora ekarri dute. Berria - Ekonomia 2004-12-29\n27 paper kontu (orobat papekontu g.er.)\nEl abogadillo esaten zioten, gainerako presoei instantzia eta paper kontu guztiak egiten laguntzen zielako. Paper-kontuak konpondu, behar liratekeen inprimaki eta dokumentuak sinatu. Berria - Euskal Herria 2006-03-03\nPaper konturen bat moldatu nahian Diputaziora joaten zenean atean zaindari aurkitzen zituen horietariko bat akaso? Aingeru Epaltza «Lasto sua» - 8. orr.\n-Ez, ez, atzerriko kotxeak ezin saldu paper kontu handiak egin gabe. Joxemari Urteaga «Ordaina zor nizun» - 249. orr.\nBaina, ordukoa ere, beste askotakoa bezala, paperkontu hutsa izan zen; bertan gelditu nahi zuten moroek, ez baitzuten inolako eragozpenik izandu, hemengo usarioak betexe eta zergak ordaintze alde. Patziku Perurena «Trapuan pupua» - 141. orr.\nNekazariarentzat paper kontuak besterik ez dira, bulegariarentzat izen eta zeregin zehatz asko direnak; eta alderantziz; bulegariarentzat berdailu edo naturaleza besterik ez dena, nekazariarentzat aleunka belar eta landare klase konkretu dira. Patziku Perurena «Harrizko pareta erdiurratuak» - 106. orr.\n28 paper lantegi [14 agerraldi, liburu 1 eta 8 artikulutan] paper fabrika.\nPaper lantegi integrala sortzea zen erakundeek laguntzen zuten helburua. Berria - Ekonomia 2006-01-20\nVirtisu-Pastguren paper lantegiko ekoizpenaren zati bat Bartzelonara lekualdatzearen aurka, gaur arratsaldean manifestazioa egingo dute Bilbon. Berria - Ekonomia 2006-03-04\nEhunka herritarrekin batera, lau kilometro egin zituzten manifestazioan, Enkarterriko paper lantegiaren itxieraren aurka. Berria - Ekonomia 2006-01-29\n29 paper-latz paper sendoa, alde batean hondar edo beiraki pikor itsatsiak dituena, zura edo metalak leuntzeko erabiltzen dena. ik lixa.\nNew Orleanseko Cécileren iloba, esposatu eta handik etorri zen Hélèneren alaba, larru argia, paper-latz bustiaren kolorekoa. Pablo Sastre «Eguzkipekoak» - 272. orr.\nElgetatik ekartzen zizkioten altzarietarako apaingarri batzuk jaso, paper latza pasatu, preparatu, eta Olaizolaren tailerrerako gertatzen zituen. Iñigo Aranbarri «Sakabi, soinu txikiaren handitasuna» - 28. orr.\n· irud/hed Egileak berak hamaika bider pasa dio paper latza. Iñigo Aranbarri «Hizlandia» - 134. orr.\n30 paper mutur\nZerbait idatzi zuen paper-mutur batean. Anjel Lertxundi «Ihes betea» - 148. orr.\nBarruan bilduta zetorren paper muturrean, are horixkago eta zatarragoa, eskuz izkiriaturik, hauxe irakurri dut hitzez hitz: [...]. Txillardegi «Putzu» - 97. orr.\nLéak paper-mutur batean idatzi zuen formula, eta lauki batez inguratu, gero. Jon Muñoz «Loroaren teorema» - Denis Guedj - 381. orr.\nLiburu batean aurkituko zuen paper mutur hura, bi urteren buruan edo. Imanol Zurutuza «Errautsera arteko sugarra» - 198. orr.\nPaper-mutur erdi belztu bat atera nuen adreiluaren zirrikituetako batetik. Anjel Lertxundi «Konpainia noblean» - 94. orr.\nBiok ondo ezagutzen genuen arbola baten enborreko zokogune batean gorde nuen paper-muturra. Anjel Lertxundi «Konpainia noblean» - 96. orr.\nZer zen orain dirua berarentzat! Paper-mutur pintatu batzuk, besterik ez. irakurri ahala oharrak zirriborratzeko paper muturrak balira bezala. Anton Garikano «Bederatzietatik bederatzietara» - Leo Perutz - 205. orr.\n· Balkoi zolan, ordea, paper muturtxo bat begiztatu zuen. Gotzon Garate «New Yorkeko kronika beltza» - 86. orr.\n31 paper ola (4 agerraldi, 2 liburutan; orobat paperola) paper fabrika.\nSoldadutzatik bueltan, paper-olatik Vasconiara pasatu nintzenean, bertan irabazitako lehenengo txanponekin eskusoinua erosi nuen. Xabier Mendiguren Elizegi «Errautsen distira» - 120. orr.\nParrokiako koruan ere abestu nuen umetan, Don Klaudiorekin, herriko paper-olako ofizinan hasi nintzenean utzi behar izan nuen arte. Xabier Mendiguren Elizegi «Errautsen distira» - 119. orr.\nKorrokoien jauziek burbuilak sortzen zituzten paperolako kimikak gandututako uretan, amultsua zen haien pulunparen plausta. Koldo Izagirre «Sua nahi, Mr. Churchil?» - 94. orr.\nPaper-ola kiratsa nabaritzen hasi zenean. Unai Iturriaga «Berandu da gelditzeko» - 47. orr.\n32 paper ontzi ik paperontzi.\n33 paper orri paperezko orria.\nGin-tonicak, zumuak, paper orri bat eta boligrafoa mahai gainean zeuden. Bernardo Atxaga «Soinujolearen semea» - 303. orr.\nKontua ordaindu, "Victoria maitea" eta tontakeria batzuk idatzita nituen paper orriak hautsi, eta metrorako bidea hartu nuen. Ramon Saizarbitoria «Gorde nazazu lurpean» - 174. orr.\nUrdai saltzaileak paper orri lodi bat ipini zuen balantza batean. Karlos Zabala «Parisen sabela» - Emile Zola - 110. orr.\nKreazio guztia istripu itsua da, paper orri batean eroritako tintontzia eta tintak bere kabuz gutun bat idatzi duena, hitz bakoitza gezur bat, esaldiak kaosa. Koro Navarro «Zortzi kontakizun» - Isaac B. Singer - 148. orr.\nTelebistan, horma kareztatuen eta paper orrien zuritasun egoskor hori gabe, jende famatua, giro dotorea eta solas erakargarriak kausituko ditu. Joseba Sarrionandia «Lagun izoztua» - 111. orr.\nZigarro-paper orri bat zen, eta hau idatzia zuen Léak han: [...]. Jon Muñoz «Loroaren teorema» - Denis Guedj - 257. orr.\n34 paper zorro paperak eta kidekoak gordetzeko zorroa.\nLarruzko paper-zorro bat hartu, eta itxura ofizialeko orri batzuk atera zituen handik, zigiluz josiak. Jon Muñoz «Loroaren teorema» - Denis Guedj - 497. orr.\nHan zegoen, paper-zorroa besazpian zuela, barrenean zer zuen sekula jakin ez genuen paper-zorroa. Ander Irizar «Eszterren ondarea» - Sandor Marai - 60. orr.\nAdibidez, ikasle bati egun batean paper zorroa txikituta agertzen zaio. Berria - Euskal Herria 2006-02-21\nAspalditik zauzkaat haien buru marraztuak paper zorro batean gorderik. Karlos Zabala «Parisen sabela» - Emile Zola - 294. orr.\nPaper-zorroan sartu zuen txartela. Jon Muñoz «Loroaren teorema» - Denis Guedj - 35. orr.\nMuranoko idazluma atera zuen paper-zorrotik. Jon Muñoz «Loroaren teorema» - Denis Guedj - 110. orr.\nPaper-zorro bat atera zuen gizonak, egunkari-zatiak txukun-txukun bilduta zeuzkana. Jon Muñoz «Loroaren teorema» - Denis Guedj - 392. orr.\nEta erakusteko erabiltzen dudan [Hiztegi Entziklopedikoaren] alea paper-zorrotik atera, eta mahai gainean jarri nion. Ramon Saizarbitoria «Gorde nazazu lurpean» - 323. orr.\n35 tipula-paper oso paper fina eta arina, ikatz paperekin kopiak egiteko erabiltzen zena.\nSilvio legelaria zen, baina filosofia-tratatu bat idazten ari zen tipula-paperezko orri ñimiñotan eta garraio- eta aduana-enpresa batean enplegaturik zegoen. Juan Garzia «Sistema periodikoa» - Primo Levi - 171. orr.\nIkuskizunak, hortaz, trinkotasuna zuen eskas, tipula-papera gaineratu dioten pintura-lan inpresionista batean bezala. Aingeru Epaltza «Rock'n'roll» - 318. orr.\nbertso paper (17); diru paper (8); idatzitako paper (7); komuneko paper (9); nire paper (8)\npaper barik bizi (5); paper bat atera (16); paper bat eman (5); paper batean idatzi (5); paper batzuk atera (6)\npaper faltsu (11); paper faltsuak (6); paper faltsuekin (6); paper garrantzitsua (22); paper hutsa (5)\npaper lantegi (7); paper lodi (7); paper mordo (10); paper mordo bat (6); paper mordoa (9); paper multzo (8); paper mutur (38); paper mutur bat (8); paper mutur batean (13); paper muturra (7)\npaper orri (19); paper orri bat (5); paper orriak (5); paper pila (12); paper puska (42); paper puska bat (15); paper pusketa (8); paper sorta (16); paper sorta bat (5); paper tolestu (9); paper tolestu bat (6); paper txiki (5)\npaper xafla (5); paper zahar (36); paper zaharrak (17); paper zaharren (9); paper zaharretan (12); paper zati (31); paper zati bat (15); paper zatia (11); paper zimurtu (5); paper zorro (8); paper zorro bat (5); paper zorroa (12); paper zuri (15); paper zuria (15); paper zuria belzteagatik (5); paper zurian (6); paper zuriaren (7)\ndiru papera (7); jokatzen duen papera (8); komuneko papera (12); luma eta papera (6); nire papera (6)\npapera antzezten (5); papera atera (13); papera atera bear (9); papera bete (7); papera betetzen (10); papera bezain (5)\npapera egin (14); papera egiten (19); papera eman (5); papera eta lapitza (5); papera eta luma (5); papera eta tinta (5); papera hartu (14)\npapera irakurri (7); papera irakurtzen (5); papera jaso (6); papera jokatu (12); papera jokatzeko (5); papera jokatzen (15); papera jokatzen du (5); papera kendu (13); papera kentzen (8)\nbere paperak (16); beren paperak (5); bertso paperak (22); boto paperak (7); generalitatearen paperak (6); gure paperak (7); legezko paperak (8); nire paperak (8)\npaperak behar (6); paperak bete (5); paperak betetzen (6); paperak egin (5); paperak erakutsi (10); paperak erre (5); paperak eskatu (9); paperak eskuetan (5); paperak hartu (12); paperak ikusi (5); paperak lortzeko (9)\npaperean bildu (7); paperean bildutako (5); paperean jarri (12); paperean jartzeko (5); paperean jartzen (7)\nbertso paperen (5); paperen artean (33); paperen bila (5)\nbere paperetan (7); diru paperetan (5); paperetan agertzen (5); paperetan aurkitu (5)\npaperez betea (5)\npaperezko benda (5); paperezko estalkia (5); paperezko ezpain (8); paperezko orri (5); paperezko poltsa (8); paperezko zapi (5); paperezko zorro (5)\npaperik gabeko etorkinak (6); paperik gabeko etorkinen (6); paperik gabekoak (7)


Egilea: Maddi Sarasua\nXX. mende erdialdean, mendebaldean garatu ziren abangoardia artistikoen inguruan jardungo dut artikulu honetan. XX. mende hastapenetik 90. hamarkadara, aurreko arte ekoizpenarekiko berritzaile eta apurtzaileak izan ziren korronte artistikoei abangoardia izenez deitu izan zaie. El asalto a la cultura (2007) Stewart Home ikerlariaren lana oinarri harturik, bereziki bigarren faseko abangoardiez arituko naiz, artearen autonomiaz gogoetatzeko aukera zabaltzen baitigute. Zenbait talde edo korronte artistikoetako ideia edo ekintza batzuk hona ekartzea da ene asmoa, irakaspen politiko batzuk ateratzeko balio digutelakoan.\nDadaismoa eta Surrealismoa\nDadaismoa eta Surrealismoa jotzen dira ondoren etorriko diren mugimenduen aitzindaritzat. Dadaismoa 1916 urtean sortu zen eta lehen mundu gerrak ekarririko zentzu galtzea kokatzen da haren oinarrian. Surrealismoan, Sigmund Freud picoanalistaren tesien eragina aipatu behar da: ametsa, subkontzientea eta kontrol arrazionalik gabeko artea. Garaian artea harmonia eta ordenari lotzen zitzaion, eta surrealistek hori hautsi nahiz, besteak beste, idazketa automatikoari ekin zioten. Hizpidera ekarri nahi ditugun mugimenduetan sartu aurretik, ekar dezagun Richard Huelsenbeck autorearen En avant Dada: Dadaismoaren historia bat (1920) laneko aipu bat gurera, ondorengo mugimenduetan eragin zuten, baina aurretiaz zetozen, ideiez jabetzeko: «Dada boltxebismo alemana da. Burgesiari artea haren legitimizaziorako erabiltzeko aukera erauzi behar zaio. Artea zakarrontzira bota behar litzateke eta Dada borrokatuko da horretarako».\nCOBRA, 1948-1952 artean, nazioarteko plataforma bat izan zen. Bilkurak, erakusketak eta trukaketak antolatu zituzten, eta aldizkari bat sortu era bai. Nagusiki, «askatasun adierazpena» eta «gerraondoko hutsune kulturalaz» jardun zuten. Klase zapaltzaileek artea dependentziara eraman zutela eta haren konbentzialismoak irudimen, desira eta biziaren adierazpena oztopatzen zituela zioten. «Forma artistikoak inposizio historiko diren artean, ez da arte herrikoirik izanen» egiten zuten aldarri. Indibidualismoaren kultura identifikatzen zuten kapitalismoan, eta kontrara, arte herrikoia, haien aburuz, bizitza modu zuzen eta kolektiboa adieraztea zen. Askatasun berri bat sortzekotan zirela zioten, zeinetan jendeak bere sormen bulkadak asetzen ahalko lituzken. Prozesu horren emaitza zitekeen artistaren posizio pribilegiatua deuseztatzea. Trantsizio garaian, sormen artistikoa existitzen den kulturarekiko gerran zegoela uste zuten, etorkizuneko kultura baten berri ematen zuen bitartean. Izaera bikoitz horregatik, arteak gizartean rol iraultzailea zuela defenditzen zuten.\nCobra / Pierre Alechinsky & Christian-Dotremont\nCobra / Karel Appel\nMugimendu Letristaren zatiketa bat izan zen Internazional Letrista. Honen parte ziren, Debord eta Wolman autoreen Metodos de desviación laneko aipu hau interesgarria zaigu: «Ondare literario eta artistikoa propaganda iraultzailerako baliabide bezala baliatua izan behar litzateke. […] Beharrezkoa da arlo horretan jabetza pertsonala deuseztatzea. Behar berrien agerpenak iraungitzat uzten ditu iraganetik inspiraturiko obra batzuk, muga eta ohitura arriskutsu bihurtzen direnak. Auzia ez da maite ditugun ala ez, haratago joan behar da».\nInternazional Letrista, batik bat, fenomeno paristarra izan zen. Potlatch aldizkaria argitaratzen zuten, eta dohainik banatu. “Potlatch” izenak gizarte aurremerkatalei egiten die erreferentzia, «opari» bidez funtzionatzen zutenak, truke ekonomikoen bitartez baino.\nInternazional letrista / Constant\nInternazional letrista / Guy Debord\nLehen Artista Askatuen Mundu mailako Kongresutik, Internazional Situazionistara\n«XX. mendean, utopiaren printzipioetara atxikitutakoek “artearen”, “politikaren”, “arkitekturarena”, “hirigintzaren” eta diziplinen bereizketatik sorturiko bestelako espezializazioen artean lan egin zuten. Utopisten xedea mundu “berri” bat “sortzea” zen, espezializazio horiek existituko ez zirenak» (S. Home).\nHirigintza unitarioa edo bateratua aipa dezagun hemen. Hirigintza bateratua etorkizuneko bizimoduari loturik ulertzen zuten, askatasun gehiago eta naturaren gaineko kontrol handiagoari loturik. Constant Nieuwenhuys margolaria, adibidez, kanpatzen zuten ijitoentzat, teilatu beraren peko bereizketa paretak eraiki zituen, biztanleen beharren arabera nolanahi lekualdatu zitezkeenak. Eredu hori, Constantek zioenez, hiritar zibilizazio berri baterako manifestua zen, jabetza komunalean, mugikortasunean eta giro bateratuen etengabeko aldagarritasunean oinarritua.\nGallizio margolari italiarrak, bere aldetik, “tindu industriala” garatu zuen: 70-90 metroko arteko oihalak ziren, biribilkietan gordetzen zituenak. Artistaren esanetan, janzteko, gainean esertzeko edo arkitektura mugikorraren eraikuntzan erabil zitekeen bere margolana. Ondotik, Internazional Situazionistak pintura mota hori “antipintura” bezala joko du, hainbesteko obra bolumena ekoiztean, Galliziok merkatu artistikoaren egitura perturbatzea edo desbideratzea baitzuen xede.\nInternationale Situationiste-ko (Paris, 1958) bigarren alean, pintura industrialaren ustekabeko salmenten arrakasta aipatzen da. Merkatu artistikoaren ekintza defentsibo bezala identifikatzen dute, pintura industriala merkatuaren balio eskalara egokitzeko saiakera bailitzan, oihal biribilki bakoitza koadro handi bat balitz bezala salduz. Situazionistek metroaren prezioa laukoiztuz, eta oraino biribilki handiagoak ekoiztuz erantzun zioten horri.\nBestalde, Guy Deborden ideiak garatu behar ditugu hemen: «Kultura deitzen dugunak, bizitza antolatzeko dauden posibilitateak islatzen ditu, baina baita prefiguratzen ere. Gure garaia bereziki ezaugarritzen du jardun politikoaren mugimendu motelak, ekoizpen aukeren garapenaren atzetik, zeintzuk munduaren antolaketa hobe bat aldarrikatzen duten».\nDebordek kontsideratzen du politika iraultzaileak, nahita nahiez, iraultza kulturalaren programa daramala berekin. Zentzu horretan, bere ustez, Dadak kolpe hilkor bat eman zion kulturaren nozio tradizionalari, surrealismoak, burgesiaren konfusio mekanismoen aurka borrokatzeko metodo eraginkor bat eskaini zuen heinean. Subkontzientearen rolaren deskubritzea sorpresa eta berrikuntza izan zela iritzi zuen, baina ez etorkizuneko sorpresa eta berrikuntzen lege. Teoriaren berritze faltari egozten dio Surrealismoaren gainbehera, eta baita lehen langile mugimenduarena ere.\nOndorengoa zen Deborden tesi nagusienetako bat: «Ulertu behar da behin betiko besteek sorturiko marko baten barnean ekoiztutako adierazpen pertsonal soila ezin dela sorkuntza bezala kontsideratu. Sorkuntza ez da objektu eta formen antolatze soila, antolaketaren lege berrien asmakuntza da». Deborden eremu berria, egoeren sorkuntza izanen da, une bateko bizitza giroen eraikuntza konkretua, eta horien transposizioa goragoko kalitate pasional batera. Adibidez, esentzialki mota ezberdinekoak diren jokoak asmatuko ditu, lehia eta eguneroko bizitik bereiztea ukatzen dutenak.\nDeborden hitzetan: «egoeren eraikuntza ikuskizun modernoaren hondarren gainean gertatzen da. Erraza da ikusten zein heinetaraino ikuskizunaren jatorria bera mundu zaharraren alienazioari lotzen zaion. Alderantziz, esperimentazio kultural iraultzaile pertinenteenak ikusleak psikologikoki heroiarekin identifikatzeko duen joera hausten saiatzen dira, ekintzara bultzatzeko, beraien bizi propioa iraultzeko gaitasunera eramanez».\nBere burua eta bere jarraitzaileak abangoardiatzat hartzen ditu Debordek eta masek probokazioa behar dutela aldarrikatzen du, horien existentzia propioa alda dezaten. Sektarismoaz ere dihardu, hau arrisku bezala identifikatuz. Bere iritziz, COBRA taldeak ongi ulertu zuen artisten internazionala sortzearen beharra zegoela, baina Letrismoaren zorroztasun intelektuala falta izan zitzaien.\n50. hamarkadan, Frantzian garatu zen pentsamendu marxistaren berrikuspenaren bueltan sortu zen giro intelektualak, bidea ireki zion Internazional Situazionistaren sorrerari, zeinak antolakuntza kulturala eta politikoa uztartuko zituen. Eztabaida, Alemanian 20. hamarkadan eman zenaren bidetik zihoan, nahiz eta, frantses errebisionismoak Luckaks, Adorno eta horien pentsamenduaren zorroztasuna falta zuen.\n1949an sortutako Socialisme ou Barbarie taldearen teoria politikoak eragin nabarmena izan zuen Internazional Situazionistaren baitan (talde horren ideien artean, besteak beste, antolakuntza komunistarako langile kontseiluak eratzearen proposamena zegoen).\nConstant, Gallizio, Michèle Bernstein, Debord eta Asger Jornek osatzen zuten mugimendu situazionistaren bihotz teoriko eta organizatiboa. Hastapenean, Galliziok finantzatzen zuen mugimendua, eta 1958tik aurrera Jornek, bere koadroak salduz irabazten zuen diruarekin. Situazionista batek dirua behar zuen aldiro, koadro bat oparitzen zion Jornek, segidan salduko zela jakinik. Hil arte jarraituko zuen, kide eta kide ohiei koadroak ematen, baita mugimendutik atera eta hamabi urtera ere. Azken finean, denek sinesten zuten ekoizpen artistiko kolektibo ez-lehiakorrarean.\nDebordek irudikatzen zuen sormen iraultzaile bat existitzen zela guztiz kulturaren marjinan. Internazionaleko kide holandarrak, aldiz, urbanismo unitarioaren garrantzian tematzen ziren, sorkuntza askatuaren eta iraultza kultural permanentearen baliabide alternatibo bezala. Kongresu baten itxiera gauean paskinez bete zuten hiria «iraultza kultural bat lo zareten bitartean!» irakur zitekeen horietan.\nAgian aipatu beharrekoa da kideak bota izan zirela, besteak beste, eliza bat eraikitzeko kontratu bat onartzeagatik edo lanak museo eta galerietan aurkezteagatik, «ideologikoki onartezinak ziren indarrekin kolaboratzeaz» akusaturik.\n1960 urtean, Debord eta Canjuersek idatzitako Programa iraultzaile bateratu bat definitzeko atariko azterketak lana argitaratu zuen Internazional Situazionistak. Pierre Canjuers Socialisme ou Barbarie taldeko teorialari bat zen eta testua internazional barnean eztabaidatzeko eta langile mugimenduko militante iraultzaileekin loturak eraikitzeko xedearekin aurkeztu zen. Alabaina, Internazional Situazionista sektarioegia zen proposamenak arrakasta edukitzeko.\nPosizio desberdinak agertzen ziren auzi soziala abordatzeko moduan, eta eztabaidak eman ziren. Esaterako, Spur, Internazional Situazionistako uneko sekzio aktiboenak, kritika egiten zien besteei, langileria iraultzaile baten existentzia aurresuposatzeagatik. Jornen dimisioa eta gero, desadostasunak handitu ziren internazional barneko fakzio kulturalaren eta politikoaren artean.\nFakzio politikoaren eragina nabari da, hala ere, garaiko testuetan: «auzia ez da planteatzea ukapenaren ikuskizuna, ikuskizunaren ukapena baizik. […] Gure postura bi munduren arteko borrokalariena da: bat ez duguna onartzen eta bestea oraindik existitzen ez dena».\nAzkenerako, Internazional Situazionista bitan bereizi zen: 2. Internazional Situazionista eta Internazional Espekto-Situazionista. Artea ulertzeko modu ezberdinak bazituzten ere, haien pobrezia teorikoa nabarmentzen du Homek.\nFluxus taldearen ekitaldi bat adibidez hauxe izan zen: zilar koloreko kasko bat buruan eta gitarra eskutan, jotzeko prest, Robin Pagek, une bat itxaron eta, gitarra kolpatzen hasi zen oholtzaren eta publikoaren kontra, pasabidean zehar eta eskailera mailetan, karrikara atera arte. Efektu dramatikoa eragin zuen, ikusle guziak altxa ziren eta jarraitu zuten, karrikan korrika ari zen bitartean gitarra abantzu desintegratuari kolpeak ematen zizkiola. Gaueko zerua tximistargiz betea zen, mundu guzia ikaran zegoen eguna zen huraxe, Kennedy eta Krucheven arteko tentsio puntu gorenekoa, Kubako krisiaren testuinguruan.\nBeste happening batzuetan, adibidez, protagonistak zuzeneko show bat ematen ari zen telebista bat ehortzi zuen. Hurrengo batean, eskopeta tiro batekin izanen zen suntsitua pizturiko telebista.\nPropagandaren erabilera, lau alor nagusitan bereizten zen: pikete eta manifestaldiak, sabotajeak eta etenaldiak, konposizioak eta fluxus argitalpenen salmenta. Alor hauek helburu bikoitzerako balio behar zuten: “kultura seriosa” deitzen zutenaren aurkako eta Fluxus beraren aldeko ekintza bezala.\nGarraio sistema perturbatu behar zen prestatutako matxurekin, hiriaren errepide sistemako gune estrategikoetan, kotxe gehien ibiltzen zen uneetan. Komunikabide sistema oztopatu behar zen berri faltsuen zabalpenarekin eta posta sistemaren saturazioarekin, milaka paketeren bidez (galtzada harriak edo antzeko objektuekin). Egunkariei, arte galeriei edota artistei bidaltzen zizkieten zigilu gabeko paketeak beste hainbeste galeria, kontzertu sala eta museo igorle bezala ezarriz. Auzo finantzarioetan efikazia maximoa ukanen zuten ekintzek, eta kontraeragin gutxien langileengan.\nBaziren bizi kulturala interbenitzeko planak ere, kirasdun bonbekin, “pika-pika” hautsekin, iragarki faltsuak ezarriz eta emergentzia zerbitzuei dei eginez edo merkantziak enkargatuz (pizzak, janari txinatarra…) inaugurazioak zituzten museo eta galerietara.\nEz txistua bota!\nGure proiektuek —gure inguruneek jendea askatzea dute helburu—, soilik utopien egikaritzeak eginen du gizakia uros eta bere frustrazioez aske! Erabili zuen irudimena! Batu… elkarbanatu boterea! Banatu jabetza!»\nBestelako performanceak ere antolatu zituzten, esaterako, “Fluxmeza” deitu zutena. Meza berezi honetan, bereterrek gorilaz jantzita zeuden, ardo sakramentala xiringa batekin edaten zen. Ostiak laxantedun gailetatxo urdinak ziren, eta ogia bere gainean kaka egiten zuen uso mekaniko batek kontsagratu zuen. Ke bonbak baliatu zituzten kandela gisara eta ardoz beteriko superman puzgarri batek hainbat odoluste jasan behar izan zituen. Hori guzia, grabazio hotsez giroturik: tren zarata, zakur zaunkak, txorien kantuak eta su armen tiro hotsak. Fluxumezaren ondotik, antzeko zenbait ekitaldi antolatu zituzten, besteak beste, “fluxbereizketa” (1971), “fluxhalloween” (1977), “fluxexkontza” (1978) eta “fluxehorzketa” (1978) Macunias Boston hil zelarik. Honela adierazten zuten:\n«Purgatu mundua kultura “intelektual”, profesional eta merkantilizatuaren eritasun burgesetik, PURGATU arte hiletik, imitaziotik, arte artifizialetik, arte abstraktutik, arte ilusionistatik, arte matematikotik.\nPURGATU MUNDUA EUROPEISMOTIK! […] BULTZATU MAREA UHOLDE BAT ARTEAN,\nBultzatu arte bizia, anti-artea, bultzatu jende guziarentzat helgarria den ez-artearen errealitatea, ez soilik kritikoentzat, diletanteentzat eta profesionalentzat dena.\nBATERATU iraultzaile kultural, sozial eta politikoen koadroak ekintza fronte bakar batera.»\nFluxus / Takehisa Kosugi & Ben Vautier\nMetzger eta arte autosuntsitzailea\nGustav Metzgerrek arte autosuntsitzailea sistema kapitalistaren eta gerra makinariaren irrazionaltasunaren aurkako terapia bezala garatu zuen. Modu horretan, Metzger eta arte autosuntsitzailea artearen merkantilizazio sistemaren aurka egin zuten.\nIdeia bat egiteko, Metzgerrek honako eskultura egitea aurreikusi zuen, nahiz eta azkenean ez zuen egin: kubo formako eta 30 oineko eskultura bat, altzairu ez erreflektantez egina. Kuboaren barna material elektroniko konplexu eta garestiz osatua izan behar zen, eta ekipamendu hori matxura eta jarduera auto-suntsitzaileak burutzeko programatuko zen. Urte batzuetan ageriko deus gertatuko ez litzatekeen arren, behin barneko elementu guziak suntsituta, altzairuzko egitura kapaz kapa joanen zen desintegratzen, indar elektriko, kimiko eta mekaniko konplexuen eraginez. Azkenerako, hondakin meta bat besterik ez zen geldituko agerian.\nMetzgerren arabera, arte autosuntsitzailea beharrezkoa zen gerraren eta haren bidezko deuseztapen nuklearraren ordezkatzaile posible bakarra zelako, «errepresio sexualak psikologikoki perturbaturiko norbanakoz gainezka dagoen gizarte batean».\nMetzger eta arte autosuntsitzailea / Gustav Metzger\nProvo holandarrak, Kommune 1, Motherfucker-ak, Yippi‑ak eta White Panther-ak\nProvo taldekoek, adibidez, «bizikleta zuriaren plana» gauzatu zuten. Bizikleta zuriak utzi zituzten Amsterdam guztian zehar, behar zuenak hartzeko. Dohainikako garraiobide komuna aldarrikatzen zuten, jabetza pribatu kapitalistaren eta «kotxe-munstroaren» aurka. Baina provoen nazioarteko fama, Beatriz eta Claus Von Amsburg printze-printzesen ezkontzan egin zuten ke-bonbazko erasoak ekarri zien 1966an.\nAldiz, Berlinen sorturiko Kommune 1 taldearen interbentzio ezagunenetarikoa, Bruselako saltegi handi batzuen sutearen ondoren egin zutena izan zen. «Noiz erreko dira Berlineko saltegi handiak?» zioen eskuorria zabaldu zuten, sutea Vietnamgo gerraren aurkako ekintza izan zela iradokiz. Ekintza hori, argiki, probokazio hutsa besterik ez zen izan, baina komunikabideen haserrea piztea lortu zuen, burgesek lasai lo egitea galaraziz.\nBere aldetik, Black Mask taldea arte galerien inaugurazioak, museoetako hitzaldiak eta rock kontzertuak erasotzera zuzendu zen nagusiki. Motherfuckeers eta gero Werewolves bezala, haien jarduna bi frontetan zentratu zen: ezkertiar faltsuen bilkuren zapuzketa, eta «Armed love» (maitasun armatua) lemapean, bankuen eta bestelako jomuga sinbolikoen aurkako bonba bidezko kanpainaren garapena.\nGarai haietan aktibo zegoen beste talde batek, Yippie-ek (Youth International Party), manifestazio pasibo moduko bat deitu zuten New Yorkeko Grand Central Station gunean, hiriko komunikazio lotune garrantzitsuenetarikoa zena. Jendeari tenore determinatu batean agertzeko, eta eguneko ordu goriko joan-etorrien gorenean, zeuden tokian bertan geldirik gelditzeko agindu zieten. Horrela, izugarrizko nahaste-borrastea sortu zuten hiriaren bihotzean. New Yorkeko burtsan ere, ekintza gogoangarri bat gauzatu zuten, eraikinean ezkutuan sartu eta ehunka dolar billete botatzen hasi zirelarik burtsako agenteen gainera. Hauek berehalakoan ahantzi zuten horien nagusien negozioa eta beren artean borrokatzen hasi ziren nork billete gehiago hartuko.\nEzarritako ordena, mehatxatua sentitu zen abangoardia bortitz honen eraginez, eta mugimendu honen kontrako erreakzio bezala, dio Homek, hedabideetan kultura hippyaren «maitasuna eta bakea» ideiei ahotsa eman zitzaien.\n70. hamarkada hastapenean, hainbat taldek ideiak eta lanak elkarbanatzeko interesa zutenen pertsonentzako posta helbide zerrendak argitaratu zituzten. Hasieran, ehunka pertsona buruarinen arteko kontua zena, pixkanaka, «forma kultural berri batekin» konprometiturik zeuden milaka norbanakoz osaturiko sarea bilakatu zen.\nAna Banana delakoa zen sare horretako igorle ezagunetako bat. Postal collageetatik «Bananaren olinpiadetara», umorezko sorkuntzak igortzen zituen, publiko guziaren entretenimendurako. Bestalde mail-art sarea —edo parte bat behintzat— preso politikoen askapenerako edo arma nuklearren aurkako hainbat kanpainetan inplikatu zen. Edonola ere, kontuan hartu behar da 70. hamarkadatik aurrera estremismora, sadomasokismora eta pornografiara loturiko azpigeneroak ere garatu zirela mail-art horren baitan.\nBestetik, mugimenduko honetako kide batzuek mass-mediak manipulatzeagatik ezagun egin ziren. Jerry Dreva artistaren “Les Petites Bonbons In Hollywood” egitasmoa izan zen mota horretako ezagunenetako bat. Ustezko Bonbons taldeko kide horiek leku «egoki» guzietara joaten ziren dotore jantzita, eta horrela instrumentu bat bera jo gabe rock talde famatu bilakatzea lortu zuten. Kobertura mediatikoa dezente eduki zuten People, Newsweek, Photographic Record eta Record Word hedabideetan, soilik rock izar batzuei zegokien bezala janzteagatik eta zegokien jendearekin harremantzeagatik.\nHomek dioenez, «mail-art korronteak arrakasta lortu zuen herritarren artean, baina zorroztasun teorikoa galtzearen truke». Orokorrean, sarea osatzen zuten kideek, haien buruarekiko sortzaile izaera bat onartzea bilatzen zuten.\nArte elitistaren aurka zihoan mail-art: «denei irekia, aukera berdinekin». Orain arte aipatu ditugun mugimendu artistiko gehienek bost eta berrogeita hamar kide artean izan zituzten, mail-art-ak, aldiz, milaka. Horregatik ezin zen noski, goi mailako artea kontsideratua izan, hainbesteko jende masa jenioen panteoira igotzeak jenioaren kategoria zalantzan jartzea erran nahiko bailuke.\n1977 urtean, Monty Catsin izeneko «pop izar irekia» sortzeko plana zabaldu zen mail-art bidez. Kontzertuak emateko edozeinek erabil zezakeen izen artistiko multiple bat martxan jartzea zen ideia, eta aski jendek baliatuz gero, Monty Catsin famatua bihurtuko zen. Karen Eliot, Mario Rossi, eta Bob Jones bezalakoak ere gehitu ziren izen multiple horien zerrendara. Izen hauek bitarteko bezala ulertu zituzten, izar-sistema azpikoz gora jartzeko eta nortasunaren nozio burgesak zalantzan jartzeko.\nBestalde, Tony Lowesen «Abandonatu artea/Salbatu gose direnak» kanpainak, Mail-art barneko joera erradikalenaren erakusle da: «[…] Fikzioek okupatzen dituzte gure buruak eta artea produktu bat bihurtu da, ez baitugu gure buruaren inguruan edo munduarengan pentsatzen errotik aldatuak izateko moduan. Orduan, artera egiten dugu ihes. […] Gure buruak kontrolatu behar ditugu, iraultza gertatu balitz bezala. […] Artea ekoizten segitzea geure errepresioaren adikto egitea da. Sortzea errefusatzea da mundua aldatu nahi dugunoi gelditzen zaigun alternatiba bakarra. Abandonatu artea. Salbatu gosez daudenak». Lowek, kanpaina horren harira manifestuak, txapak, pegatinak eta puxikak igorri zituen gutunez.\nPerspektiba materialista batetik, Homek dio mail-art hori ez dela artea, ez baita merkantzia bihurtua burgesiarentzat eta jarduera bati arte estatutua ematen dion prozesu sozialetik osoki kanpoan gelditzen delako. Honela mintzo da joera honen inguruan: «Perspektiba idealista batetik ondorioztatu zuten arte errealak (giza adierazpide unibertsala?) ez lukeela saldua izan behar, opari gisa emana baizik».\nMail-art / Ana Banana\nMail-art / Les Petites Bonbons\nClass War aldizkariaren lehen aleko azalak XIX. mendean Lucy Parson anarkistak Chicagoko txiroen aurrean botatako hitzartze bat parafraseatzen zuen: «Orain da unea jende miserable guztia errebolber edo mendiko laban batekin armaturik, aberatsen etxe atarietan itxoitera dedikatzeko, ateratzen direnean tiro egin edo hil arte labainkatzera».\nClass Warek ez zituen langile mugimendu tradizionalean bilatu oinarriak, gazteriaren etsipenean baizik. Finean, bere propaganda diseinatua zegoen mugimendu punkeko erradikalenak erakartzeko. Haren aldizkarietan, «Berdin dio… popatik hartzera» edota «Aberats ustelak, zuengana goaz» bezalako izenburuek joera hau irudikatzeko balio dute.\nManifestaldiak ere antolatu zituzten: «Zer demontretarako balio du 250.000 pertsona batzeak Londresen, gero bildotsek bezala desfilatzeko eta klase ertaineko CNDko predikugileak entzuten amaitzeko, […] deus egin gabe etxera joatea eskatzen digutenak. Elkar gaitezen 5.000 eta goazen Ascotera […], utz diezaiogun gure klase gorrotoari han askatzen».\nBaina Class War taldeak amorru satirikoa erabiltzeari utzi zion, justuki bere garai onenetan, Dadaistak, Situazionistak edo Punkak haiengana erakarri zituena. Hura ikuspegi populista batengatik ordezkatu zuten, eta horrela, haien izana eta izena galdu zuten.\nKorronte edo talde desberdin hauen berri eman ondotik, Stewart Homek garatzen dituen ondorioetatik abiatuko gara, gure ondorioetara iristeko.\nHomek defenditzen du artea egonen dela burgesia badeino, artea ezin dela hil, prozesu sozial bat delako: gizarte kapitalistek artea ekoizten dute, ez-kapitalistek ekoizten ez dutenean; Arteari esentzia bat aitortzea mistizismoa dela dio. Bestalde, azpimarratzen du kulturaren merkantilizazioak ekarri duela aukera artearen autonomia ideologikorako. Artearen instituzioak esfera kulturala erregulatzeko balio duela ere, identifikatzen du.\nHonela laburbildu eta sinplifikatzen digu Debordek: «Dadaismoak artea deuseztatu nahi zuen artea egin gabe; Surrealismoak artea egin nahi zuen hura suntsitu gabe. Geroago situazionistek garaturiko posizio kritikoek zera erakutsi zuten, artearen gaindipenarekiko banaezinak zirela artearen deuseztapena eta gauzapena».\nAipaturiko korronteek ikuspuntu eta jardun ezberdinak garatu zituzten arren, diskurtso hau protesta forma bat da eta agitazio politiko-kulturalean jarduten du. Antolakuntza instituzio propioak eratzeari ekin zioten: happening, emanaldi, festibal, topaketa, kongresu eta internazionalak. Autoargitalpenetara jo zuten, egiten zutena aldi berean, eurek dokumentatuz. Homek azpimarratzen du autogestio horri esker lortzen zutela nagusi diren gizarteko instituzio kultural eta merkantilez, hein batean, autonomo izatea. Ezinbestean kolektiboa zen beraien jarduna, nahiz eta, oinarri ideologikoa ez beti esplizitua izan. Artea ez merkantzia izatea eta edonork artea egiteko ahalaren aldarria egiten zuten mekanismo desberdinen bidez.\nHomek ere dioenez, «hemen deskribatu talde edo mugimenduak kapitalismo kontsumistaren aurka kokatzen badira ere, antolaketa horretan oinarritzen den gizartetik sortzen dira, eta horregatik, ez dira guztiz merkatu logikatik eskapatzen. Esaterako, horietako anitzetan, berrikuntzarekiko obsesioa suma liteke, obsoleszentzia planifikatuan oinarrituriko gizarteari datxekion “hondakinaren logikaren” isla dena». Dena den, jarraitzaileek nolabaiteko nortasun komun bat aurkitzen dute, mendebaldeko gizartean konbentzionaltzat hartzen denarekiko aurkakotasunean eta maiz jo izan dute taktika deigarrietara halako diferentziazio baten bila. Baina ikonoklastak, berez, biziki bizitza mugatua du.\n«Espero dut hauen arrakasta agitazio kultural zein politikoa behar denaren froga izanen dela, ideia erradikalek bizi garen gizarte higuingarri honetan eragin zerbait izatea nahi badugu» ohartarazten du Homek. Astinaldi kultural honek ez du bere helburu propagandistikoak gordetzeko asmorik, esanahi unibertsalen inguruko hitz aspertuen atzean. Horregatik ez dio biztanleriaren gehiengoari hitz egiten, nahi duten horiei baizik, eta modu negatiboan nahi ez duten horiei. Ez da ahantzi behar biztanleria osoari klase zapaltzailearen molde mentalak inposatzen zaizkiola, bereziki, hezkuntza sistema eta mass-medien bidez.\nArte obrak gizakiaren adierazpen, baieztapen eta komunikazio beharrei erantzuten dienez, bere horretan, sorkuntza eta askatasuna izan behar luke. Baina Homen hitzetan, arte obra ez da nehoiz entitate sinple bat, gauza bat bere horretan, harreman sozial eta instituzionalen egituretan ekoiztua da eta aldi berean hauek legitimatzen ditu: «Artea erlijio sekular bat da, justifikapen unibertsal bat ematen diona estratifikazio sozialari, agintean den klaseari kultura bateratu baten zementu komuna eskaintzen diona, aldi berean emazte eta gizonen gehiengoa eremu “goragoko” horretatik kanpo utziz».\nHortik, abangoardia artearen instituzioa erasotzen ari bada, harreman merkantilen kritika garatu beharko luke. Abangoardia klasikoaren akatsa Internazional Situazionistarena barne, marxismo ekonomikoaren bihotzean den auzira jauzi egin ez izana dela dio.\nAndrew Hewittek ere problematizatzen du Frankfurteko eskolatik hartua izan zen artearen autonomiaren ideia. Dadaismo eta Surrealismoa proletalgo iraultzailearen azken oldarraldiaren eta honen porrotaren garaikideak dira. Porrot honek utzi zituen artearen suntsipena iragarri zuten tradizio hauek artearen arloan immobilizaturik.\nHomek argi du: «Gaur egungo abangoardiak egin behar duena, bere kritika artearen instituziotik zabaldu, eta aldi berean, gida bat eskaintzea da erreferentzia marko bezala artea uzteko prest direnei». Gure ondorioei bide ematen dio Homen aipu honek. Arteak ez du gizartea antolatzen, ez da bere lege autonomoen arabera antolatzen den esparru bat. Beraz, ezin da hortik ulertu artearen eta politikaren arteko harremana.\nMugimendu hauen proposamen artistikoak (formatua, edukia, egiteko modua…) artearen definizioaren inguruko eztabaida dakar berekin. Izan ere, mugimendu hauetan usu, artea-propaganda-mobilizazioak-ekintza subertsiboak… nahasten dira “arte” izendapenaren inguruan. Zein irizpidek definitzen du zerbait artea dela? Teknikak?\nEztabaidagai handia izan zuten abangoardiek: «Artea kapitalismoan betetzen dituen funtzioen baitan ulertu eta beraz suntsitu behar dugu ala arteari iraultzailetasuna aitor dakioke?». Guk, artea kulturaren adierazpide estetiko bezala definituko genuke. Kapitalismoko artea beraz, modu honetako gizartearen adierazpide estetikoa da, baina baita, adibidez, gerra osteko gizarte perturbatuaren adierazpide estetiko edota klase proletarizatuaren gazte kulturaren adierazpide ere… Era horretan, beste kultura bat (gauzak ulertzeko, baina bereziki, bizia antolatzeko beste modu bat) garatzen dugun heinean, adierazpide estetikoa ere, berarekin batera joanen litzateke aldatzen, batak bestea elikatuz. Arteak ez luke gehiago funtzio merkantilik edukiko komunismoan, baina bai agian, komunikatzekoa, sentimenduak adieraztekoa, kritika egitekoa, pentsaraztekoa…\nAbangoardia artistiko hauetara itzuliz, gizartea eraldatzeko asmoa bazuten ere, ekintza/obra/performance hauen eraginkortasuna ezinezkoa da ez bada artea langile klasearengana hurbiltzen. Argi ikusten da mugimendu hauetako anitz esfera sektario eta elitista batean kokatu direla, eta beste anitzek masetara iristeko ahaleginean huts egin dutela, beren hizkuntza, beren lan esparrua edota modua ez zetorrelako bat langile klasearenarekin.\nMugimendu hauen autogestio kontzeptuaren lausotasuna ere aipatu behar dugu. Autogestioak autonomia dakarrela diote, merkatutik kanpo kokatzea, baina zein da hau egiteko oinarria? Ez badoa lanaren, merkatuaren eta diruaren, finean, sistema kapitalistaren oinarrien kritika baten pean eta beste oinarri batzuetako gizartea antolatzeko prozesuari loturik, egiteko modu honek, bere horretan, ez du ezer aldatuko.\nHain zuzen ere, mugimendu hauen hutsunerik handiena, salbuespenak salbuespen, langile mugimenduarekin eta mugimendu iraultzaile eta politikoekin lotura organiko falta da. Izan ere, agitazio politiko-kulturalaz mintzo da Home, honen beharraz, baina agitazio hau, zer lortzeko? «Bateratu iraultzaile kultural, sozial eta politikoen koadroak ekintza fronte bakar batera» diote Fluxuseko kideek, baina praktikan hutsune hau nabaria da.\nOroren buru, arte abangoardia hauek, kultura kapitalista erasotzeko asmo, ideia eta ekintza subertsiboak garatu nahi zituzten arren, hauen jarduna mugatua izan zen, ez baitzuten inola ere, sistema aldatzerik lortu. Artearen autonomiaren kontzeptu idealizatuari kritika egin behar diogu beraz. Antolakuntza forma handiago baten parte izanen da, izatekotan, arte iraultzailea. Gure ustez, mundu hobe baten eraikuntzan lagun lezakeen artea, antolakuntza sozialistaren baitan kokatuko litzatekeena da.


Arabako Mahastiak sor-marka ontzat eman dute - Arabako errioxa - Alea.eus\nErredakzioa 2020-01-28 17:19\nArabako Errioxako 40 upategik baino gehiagok babestu dute eskaera. PHOT.OK\nAbrako zuzendari Ines Baigorrik argitu du jatorrizko izendapen babestua Estatuko Aldizkari Ofizialean argitaratzearekin, formalizatu egin dela "ulertu ez den eskaera bat".\nEspainiako Estatuko Aldizkari Ofizialak (BOE) Arabako Mahastiak-Viñedos de Alava jatorrizko izendapen babestuaren eskaera argitaratu du gaur; Arabako Errioxako Upategien Elkarteak (Abra) sor-marka berria sortzeko ekimena martxan jarri zuen 2016. urtean; eta Eusko Jaurlaritzak espedientea izapidetu du. BOEn jasotzen denez, Arabako Mahastiak jatorrizko izendapen babestua izateko eskaerak Europako Batasunaren erregelamenduan ezarritako baldintzak betetzen ditu, eta gaurtik aurrera bi hilabeteko epea ematen du dagozkion alegazioak egiteko.\nRioja Alavesa blogari egindako adierazpenetan, Ines Baigorri Abrako zuzendariak esan du BOEn argitaratzeak eman diola Arabako Mahastiak egitasmoari "ikuspegi zabaleko proiektua izateko beharrezko duen legezkotasuna". Abrako zuzendariak gaineratu du urrats honekin "formalizatu" egiten dela "ulertu ez den eskaera bat".\nArabako Mahastiak sor-marka alternatiba bideragarria dela nabarmendu du Baigorrik, eta Arabako Errioxa osora zabalik dagoela. "Gure enpresa-proiektuak, proiektu pertsonalak eta bizitzako egitasmoak aurrera ateratzeko irtenbiderik egokienak bilatu behar ditugu. Abarako Mahastiak jatorrizko izendapen bat gehiago da. Aukera guztiak ditugu. Ez diegu arazoei irtenbide bakarra eman behar".\nArabako Errioxako 40 upategik baino gehiagok babestu dute Abraren eskaera, eta tramiterako dokumentazioa aurkeztua zuten Eusko Jaurlaritzan 2016ko ekainean. Horren helburua "ustiapenen etorkizuna bermatzea" izango litzateke, negozio eredu "bereizi bat" errespetatuz eta mahastiari dagokion balioa aitortuz.


Altzako Historia Mintegia - Kultur asteak eta erakusketak\n“Altzako Kultur Astea” (1986, urriak 20-25): Hitzaldiak: Félix Elejalde (“Historia de Altza”), Joxe Erauskin (“Txirrita Gazteluenen”), Antonio Cañamero (“Evolución de la población y urbanización de Altza”) eta Santi González (“Urbanismo en Altza”); hirigintzari buruzko diapositiba emanaldia, Mikel Ubillos-ek eskainia; Altzako baserrietan erabilitako objektuen eta argazkien erakusketa; Sanchís & Jocano-ren kontzertua; jaialdia, lehiaketa, jokuak, kaleko emanaldiak, erromeria eta afaria, Boskotarrak eta Altzatarra elkarteetako otxoteekin eta, Barandiaran eta Mitxelena bertsolariekin.\n“Altzako atzeranzko Argazkien Erakusketa” (1987, abendua-urtarrila).\n“Altza: Historiaz jabetuz (1390-1940)” (1990, abendua). Mahai inguruak desanexioei buruz, bata deanexionatutako herrien parte hartzearekin (Lasarte, Erandio eta Astigarraga), eta bestea Donostiako udaletxeko ordezkari politikoekin; Josu Tellabideren hitzaldia Altzako Toponimiaz; diapositiba emanaldia; ibilaldia; musika saioa; Kartel eta argazki lehiaketak.\n“Herrerako Historia Argazkitan” (1994, ekaina). Andoni Kortajarena-ren hitzaldia eskaini zen, Herrerako historiari buruz.\nCasares Kultur Etxearen eta AHM-ren 10. urteurrena ospatzeko, “Altzako Historia Grafikoa” erakusketa eta David ZAPIRAIN historialariaren “Altza: nacimiento de una identidad” hitzaldia eskaini ziren (1996. urria).\nAltzako beste elkarteekin batera:\nAltzako Euskal Jaiak:\n“Baserriz-baserri” (1996, otsaila). Baserrien kartelak informazioarekin ipini ziren.\n“Ibilaldia Altzan barrena” (1997, martxoa). Ibilaldia udaletxetik Kutarro mendiraino. Fitxak Estibausen argitaratu ziren.\n“Ibilaldi geologikoa” (1998, otsaila). Ibilaldia Sarruetan barrena izan zen eta informazio orria argitaratu zen.\n“Altza urbanoaren historia berria” (1999, martxoa). Ibilbidean hainbat geldiune eta elkarrizketak egin ziren (Altzagaina, Larratxo, Herrera, Erroteta), hiri eraldaketaren lekukoak.\nArtiga 3 liburuxkaren aurkezpena San Martzial Zaharren Egoitzan (2000, martxoa).\nAltzatarren eguna (2000, azaroa):\nAltzako mugei buruzko bideo baten gidoia, “Un paseo por las mugas de Altza”\n“I. Argazki Lehiaketa”\nAltzako mapa txikia\nTxokolartearen “Paisaia Horizontalak” proiektuaren barruan, ekintza bat egin zen Harria parkearen espaloietan. Egin ziren grabatuak Altza, Hautsa Kenduz” argitalpenaren laguntzaileen artean banatu zen (2001, azaroa).\n“Ayer, hoy y mañana de Herrera” hitzaldia, Herrera Herri Ikastetxearen 50. urteurrenaren ospakizunen barnean (2002, otsaila).\n“Bidebieta, 25 urte” (2003, abendua): argazki erakusketa, Bidebietako Dorreak auzo elkartearekin batera.\n“Bidebieta 2016” erakusketa, (Cristina-enea, 2009, azaroa): Arkitektoen Elkargoak antolatua.\n“II. Argazki Lehiaketa” (2002), “Altzako jaiak” gaiaren inguruan.\n“Aspaldian berri (1917-1986)” argazki erakusketa (2006, abendua).\nAltzaNatura eta Ganbara Bildumaren erakusketak dagokien atalean agertzen dira.


Aiako Harria Natura Parkea eta KBE - Errenteria Ingurumena\nAiako Harriko Parke Naturalak 6.913 hektareako azalera du eta, alboan duen itsas bazterretik 800 metrotik gora altxatzen da, elefante taldearen itsura hartuz. Irumugarrieta, Txurrumurru eta Erroilbide gailurrak nagusi dituen batolito hau Paleozoikoan sortu zen eta, ondorioz, Euskal Herriko materialik zaharrenak azaleratzen ditu. Pirinioen mendebaldeko ertza osatzen du harkaitz plutoniko honek (ale xeheko edo larriko granitoak eta granodioritoak) eta honen aureola metamorfikoak (eskistoak, grawakak, eta abar). Interes geologikoa are nabarmenagoa da mea-zainak daudelako; horietako batzuk ezagunak eta ustiatuak, gutxienez erromatarren garaitik. Lurrak oso azidoak dira, eta horrek isla garbia du inguruko landare-estalduran.\nParkea eskualde biogeografiko atlantikoan kokatzen da, eta bertan hainbat sektore bereizi daitezke, ingurumen-ezaugarrien arabera. Hegoaldea baso naturalez (pagadiak eta hariztiak) eta baso-landaketez estalita dago gehienbat, artzaintzara xedatutako ordokiekin. KBEren azaleraren %30 inguru (2.000 ha) natura-intereseko habitatek hartzen dute.\nIparraldean -Endarako sakana- Aiako Harriko mendigunearen mendi-adarrak daude. Malda handiko hegal hauen eremu gehiena harkaitz-gune ugariko basoez estalita dago. Bidasoa ibaiaren behealdean kotarik baxuena (6 metro) egon arren, eremu honetako zatirik handiena (%71) 200 eta 500 metroko altueran geratzen da.\nPirinioen atari honetan Bizkaiko Golkoko aire-masen hezetasuna kondentsatzen da eta, ondorioz, euri asko egiten du bertan. Neguan balio maximoak hartzen baditu ere, urteko prezipitazioak 2.000 mm-tik gorakoak dira bailaratan; gailurretan, berriz, 2.800 mm-ra iristen dira. Bere kota eta plubiometriarengatik, eremu honetan ur-hornidurarako eta energia hidroelektriko sortzeko azpiegitura ezberdinak kokatzen dira, besteak beste, Parke Naturalaren ipar-ekialdean kokatzen den Añarbeko urtegia (Gipuzkoako biztanleriaren erdia -300.000 biztanle inguru- hornitzen ditu).\nParke Naturalaren eremu nagusiena basoek eta egur-ustiapen exotikoek osatzen dute: pagadiak, hariztiak eta baso-landaketak, bai koniferenak eta baita hostozabalenak ere. Abeltzaintza estentsiboak ere badu nolabaiteko garrantzia altuera handieneko guneetan eta, gainerakoetan ere, modu bakanean. Baserri gutxi daude babesgunearen eremuan, eta horiek oso sakabanatuta kokatzen dira.\nGipuzkoaren ekialdeko hiriguneak oso hurbil ditu eta, horregatik, eremu honek aisialdirako funtzio garrantzitsua betetzen du; txangozale, mendizale eta egun-pasa joaten dira Listorreta, Pikoketa, Arditurri edo bestelako sarbideetatik.\nAiako Harriko Parke Naturala eta KBEren azalera Lurralde Historikoko bost udalerriren artean banatzen da: Irun, Oiartzun, Errenteria, Hernani eta Donostia. Lehen sektoreak oso garrantzi txikia du, eta jarduera industrialak nahiz zerbitzuzkoak dira nabarmenenak. Horregatik, udalerri horiek mendekotasun txikia dute Aiako Harriko lurraldearen erabileratik eratorritako dinamikekiko. Gainera, KBE barruan ez dago bizi-eremurik, nahiz eta han-hemenka zenbait baserri kokatu (batez ere Oiartzunen).\nHiriguneak handiak dira eskualde hauetan (Donostialdea, Oarsoaldea, Bidasoaldea) eta, orotara, Gipuzkoako biztanleria osoaren %45 hartzen dute. Horrek nabarmen baldintzatzen du KBEren erabilera publikoa eta aisialdi-erabilera. Urtean 575.037 pertsonak bisitatzen dutela kalkulatzen da.\nJabetza publikoa da nagusi (bost Udalen Herri-onurako Mendiak) eta azaleraren %83´2 hartzen du. Horrek mendiaren aprobetxamendu integrala eta baso-masen zaintza bermatzen dela ekartzen du. Hori ez dator bat Gipuzkoako gainerako lurraldeko baso-jabetzaren errealitatearekin; izan ere, beste lekuetan baso-jabetza nagusiki pribatua izan ohi da (%80).\nAiako Harria KBEn kokatzen diren Herri-onurako Mendiak (HOM) eta horien jabeak ondorengo hauek dira:\nAiako Harriarekin lotura duten intereseko dokumentuak\nErabilera eta Kudeaketarako Plan Eraentzailea\nAiako Harriko KBErako Kontserbazio-neurriak\nAiako Harria Kontserbazio Bereziko Eremu izendatzen duen Dekretua\nAiako Harriko Natura Baliabideen Antolamendurako Plana\nAiako Harria Parke Naturala izendatzen duen Dekretua\nEuropar Batzordearen erabakia eremu biogeografiko atlantikoan GKLen zerrenda onartzeaz\nFormularioa Aiako Harria Natura 2000 Sarea\nAiako Harria Parke Naturala administratzeko Foru Dekretua


"Batiuak" eta anisa - Ahotsak.eus\n"Batiuak" eta anisa\n"Batiuak" eta anisa
Ume jaioberria bisitatzea: "batiuak" (atsolorrak edo martopilak). Aitona batek berak egindako anisa eraman zuen, eta andre denak mozkortu. Ezkontzak lotzen ere famatua zen gizona: ardi baten truke topatzen zuen bikotea.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ONA-112-051 kodeko bideoa nahi duzula aipatzea: ahotsak@ahotsak.eus\nUme jaioberria bisitatzea: "batiuak" (atsolorrak edo martopilak). Aitona batek berak egindako anisa eraman zuen, eta andre denak mozkortu. Ezkontzak lotzen ere famatua zen gizona: ardi baten truke topatzen zuen bikotea.\nGaia(k): Ohiturak eta bizimodua » Osasuna » Jaiotzak , Familia eta harremanak » Bikote kontuak » Ezkontzak , Ohiturak eta bizimodua » Kontakizunak eta sinesmenak » Anekdotak, kontakizunak , Aisia » Jai-giroa » Etxe barruko ospakizunak\nPilotan ibilita gero lokartu\nKaxianori etengailua non zegoen esan ziotenekoa\nArtzain Ameriketan; kontakizunak\nLabesuko ogi distiratsuak\nEzkontzak eta komunioak\n"Los nacionales no entrarán en Bilbao hasta que el gato coma este bacalao"\nEzkontza deiak; dotea\nErrebonbilloak eta sablea


UEFAk 1,3 milioi euro ordainduko ditu eta Europa Leagueko finala eta emakumezkoen Champions finala San Mamesen jokatuko dira - Área de prensa - Bizkaia.eus\nUEFAk 1,3 milioi euro ordainduko ditu eta Europa Leagueko finala eta emakumezkoen Champions finala San Mamesen jokatuko dira\n2021(e)ko ekainaren 11(a) 11:58\nEuskal erakundeek Euro 2020 ekitaldia antolatzeko egindako inbertsioa osorik berreskuratu dute. San Mameseko estadioan kluben Europa Ligako finala eta emakumezkoen Txapeldunen Ligako finala jokatuko dira datozen urteetan.\nUEFA eta "Euro2020rako Bilboko Egoitza" lotzen zituen kontratuaren aldebakarreko deuseztapenaren berri izan ondoren (egoitza horretan Bilboko Udala, Bizkaiko Foru Aldundia eta Eusko Jaurlaritza partaide ziren), euskal erakundeek adierazi zuten justifikaziorik gabeko erabakiarekiko haserrea, auzitegietara jotzeko borondatea eta hilabete honetan San Mamesen jokatu behar zen ekitaldiaren antolakuntzan inbertitutako 1'3 milioi euroko inbertsioa berreskuratzeko konpromisoa.\nEra berean, euskal erakundeek ordaina eskatzen zuten ospearen eta irudiaren kaltearen mailan, urian, lurraldean eta herrialdean bultzada ekonomiko handia izango zukeen nazioarteko ekitaldi hori galtzeagatik, bai eta zalantzan jartzeagatik ere euskal agintariek nazioarteko irismena duten ekitaldiak kudeatzeko eta antolatzeko duten esperientzia eta gaitasun egiaztatua eta luzea.\nAsteak igaro ondoren, eta euskal erakundeek herritarren eta sektorerik kaltetuenen interesak defendatzeko duten irmotasuna eta euskal erakundeen nazioarteko irudia ikusita, gaur bi aldeak ados jarri dira. Akordio horretan, UEFAk ekitaldiaren antolakuntzan inbertitutako zenbateko osoa ordainduko du (1,3 milioi euro), eta San Mames estadioa Europa Ligako final baten eta Txapeldunen Ligako emakumezkoen final baten egoitza izateko konpromisoa hartzen du. Erabaki hori UEFAk uztailaren hasieran egingo duen bileran berretsiko da, data zehatzekin.\nUEFAk, halaber, bertan behera utzitako ekitaldirako antolakuntza-lanak garatzeko euskal erakundeek erakutsitako borondatea, gaitasuna eta kudeaketa ona aitortu ditu, bai eta ekitaldi berrietan lan egiteko gogoa ere; izan ere, ekitaldi horiek nazioarteko ikusgarritasuna emango dute, eta eragin ekonomiko handia izango dute Europako futbol-maila goreneko bi hitzorduekin.\nEuskal erakundeak, bestalde, pozik agertu dira Euro '2020 proiektuan egindako lan serio, profesional, koherente eta arduratsua baliatzeagatik eta euskal herritarren interesak defendatzeko eta indartzeko irmotasunez jokatzeagatik. Banakakoetan zein kolektiboetan, enpresetan, saltokietan, hoteletan, zerbitzuetan eta jarduera ekonomikoaren eta enpleguaren gainerako onuradunetan. Eta, gainera, datozen urteetarako nazioartean eta ekonomian eragin handia duten bi kirol-ekitaldi lortu direlako .


Hasieran ez nintzen konturatu. Zubi horren gainean nere burua katramilatzen nengoelarik ez nintzen ezertaz ohartzen. Olastak, ostarteak islada erazten zituen ene begietan bakarrik. Ixiltasuna zen nagusi. Ez zen erreka bat. Itxasoa hor berton zegoen eta. Ura eta kresala ene behakoa gelditzen zen lekuan batzen ziren, eta juxtu juxtu han bertan olasta, ostartea eta nere begiak haizearen jostailuak ziren. Ilunabarra zen, luze samar, gaua agertzeke bait zegoen, eta engoitik jendea etxeratua omen zen, oso jende gutxi ikus nezakeen begiratu izan banu. Baina ez, jendea ikusteko ez neukan betarik, ur-kresala horrek liluratua bait ninduen. Halere, itsaso begiratzaile bakarra ez nintzela sentitu nuen.\nNi nengoen lekutik paraje neska segail bat zegoen, gormuturik infinitoa iman digante bailitzan. Eta bai, hasieran ez nintzen konturatu baina ez dakit zer nolako poderioa zeukan neska horrek, zeren behin eta berriro zegoen lekura begira eranzten zidan. Ez zen higitu baina neri etxera ordua heldu zitzaidan, beraz, neska hori uzteko unea. Gaua ilunabarra bezalakoa ten, luzea. Bere soin eta aurpegi imajinario bat etengabeki agertu zitzaizkidan ene ametsetan, ezagunak izango balira bezalaxe. Eguzkiak ene begiekin jolastu nahi zuenerako, ni eznahirik nengoen, neskaren aurpegi ezagun batekin aldi oroz nere buruan eta nor zen jakin ezinik.\nEguna han-hor-hemen igaro nuen ilunabarra heldu arte. Une honetan ene erexa guztiak zubirantz zihoazen, itsasoa, erreka, ostartea, olasta eta batipat neska, leku berean zeudela pentsatuta.\nEgun horretan zerua trumonadarrez beterik zegoen arratsaldez ilunduz baina era berean edertuz, eguzkia lotara doan lekutik zohardi tipila erakusteraziz. Bestaldetik izarrak izarniatzen hasten ziren une berean etorri zen neska pauso geldo batekin eta aurreko lekuan jarri ondoren, bertan eman zuen denbora osoa gaua etorri arte, nere etxera ordua, partitze horren unea ailegatu arte.\nEgunak barik, ilunabarrak ziren bakarrik neretzat.\nNeretzako ez zegoen beste pentsamendurik, neskaren irudia eta aurpegiak orobat inguratzen baininduen. Egun guztiak, hobeto esanda, ilunabar guztiak berdinak izan ziren, denbora mugigaitza izanik. Infinitoa, itxasoa eta edertasuna bakarrik.\nHalako egun batean, neska hori nor zen nere buruan biraka ibili ondoren, argi bat piztu zitzaidan ene oroimenean. Argi izpi horrek Marga zelakoa, esaten zidan. Marga, nere amodio ezinezkoa. Ni baino helduagoa zen. Nere etxearen aurrean bizi zen eta egunero agurtzen ninduen, ni klasera joatean. Errekadutxo batzuk egiten nizkion eta berak sari moduan, eskertzeko pot ttipi bat ematen zidan, amoltsuki.\nOso pozik bizi nintzen berak alde egin aurretik. Inoiz ez nuen jakin zergaitia. "Agur Pablo" bestek ez zidan idatzi paper zati batean.\nEta bera izango ez balitz? Benetan oso antza handia daukala! Bai, bera izango da. Baina egun baten, ilunabarra, inoiz baino ilunago agertu zitzaigun, bestelakoa izan zen guztiz. Egun horretan nehoiz ez bezala, neska, Margaren antza zeukana, nere atzetik pasatu zen bere aurpegi erabat imajinatua erakutsiz. Bai, bera zen, edo bera zelakoan nengoen, hain baizen handia zeukan antza.\nNere baitan hasi zen gatazka, berarengana joan edo.... zer egin. Bere betiko lekura ailegatu zenerako, joatea ebatzi nuen eta ustekabean ikusi nuen nere burua berarengana abiatzen, juxtu berak barandaren gainean, hanka altxatzen zuen mementuan.\nSalta urran zegoen. Nik korrikari ekin nion bere izena kizkirituz. "Marga, Marga, ez, ez bota". Iritsi nintzenerako, arroka artean hezur zuriak gorritzen hasten ziren. Alboratu nintzaion eta.... .... azala pinpor pinpor jarri zitzaidan. Ez zen Marga, neska ez zen Marga.\nZanpatze eta infinitoa gorritzen ziren bitartean, etxerantza nindoalarik, "nor zen", "nor zen", "nor zen", buruan bueltaka, "nor zen", begiak anpuluka.


Historiaurreari begira: berbaldiak eta lasterketak - Uribe kosta - Hiruka.eus\nHistoriaurreari begira: berbaldiak eta lasterketak\nErredakzioa 2019-11-19 15:37\nCC BY SA - Alpes-de-Haut-Provenceko Kontseilu Nagusia\nAurrera doaz Edestiaurre Arkeologia Elkarteak antolatutako Barrikako Historiaurrearen II. Jardunaldiak. Datorren barikuan, azaroak 22, Urdulizera joko dute: Bizkaiko Neolitoaren gaineko berbaldia eskainiko du Javier Fernández Eraso EHUko katedradunak bertako auditoriumean, arkeologia esperimentaleko erakusketa eta guzti.\nHistoriaurrearen II. Jardunaldietako hirugarren ekitaldia izango da Fernández Eraso Historiaurreko katedradunak 19:00etatik aurreraemango duen berbaldia. Zehazki, Neolito-Kalkolitoa Bizkaian zelakoa izan zen azalduko du EHUko ikerlariak eta irakasleak. Sarrera doakoa izango da, baina Kultur Etxeko Auditoriuma guztiz bete arte baino ezin izango da sartu.\nHurrengo egunetan, azaroak 23 eta 24, Bizkaiko Arkeologia Museora bisita egingo da, Barrikan eta Bizkaiko beste leku batzuetan aurkitutako materialak ikusteko. "Silexaren bila" goiburua ipini diote bisitaldiari, hain zuzen. Antolatzaileek azaldu dutenez, "Santimamiñe kobazuloko, Pico Ramos kobazuloko, Artxandako Irumugarrieta mendiko dolmenetako, Barrikako Aranbaltza aztarnategiko eta Uribe Kosta nahiz Bizkaiko beste aztarnategi batzuetako arkeologia-materialen sorta bat ikusi ahalko da".\nNeandertrail lasterketa, abenduaren 14an\nHistoriaurrearen Jardunaldien laugarren eta azken ekimena, hasiera batean irailerako iragarrita zegoena baina azkenik abenduaren 14an egingo dena, lasterketa berezi bat izango da: Neandertrail. Edestiaurrek azaldu duenez, Barrikako labarren alboko bideetatik egingo da proba, 8.400 metroko luzerakoa; abiapuntua eta helmuga Udaletxeko plazan egongo dira. Lasterketaren hasieran, Udaletxe ondoko zelaian prestatutako oztopoak gainditu beharko dituzte parte-hartzaileek, labarretara abiatu aurretik.\nParte-hartzaileentzako aparkalekuak, aldagelak eta dutxak ipiniko dituzte antolatzaileek. Sariei dagokienez, hiruna emango dituzte ginonezkoei eta emakumezkoei. Kasu bietan, 300, 200 eta 100 eurokoak izango dira sariok, eta denek jasoko dute domina. Gainera, lasterkari denei oparia emango diete.\nWeb orri honetan eman daiteke Neandertrailen parte hartzeko izena.\nHistoria Barrika Urduliz


Idurre Bideguren ikus-entzunezko komunikazioaren lege-proiektuari buruz: “Sentitzen dugu aukera bat galdu dela lege aurrerakoi bat egiteko”\nArgitaratua honek egina: Prentsa Bulegoa data Eka 23, 2022 honetan: Albisteak, Berriak\nIdurre Bideguren EH Bilduko senatariak ikus-entzunezko komunikazioaren lege-proiektuari buruzko eztabaidan parte hartu du. “Gure ustez, beharrezko legea da, bizi izan diren aldaketa guztietara egokitu behar delako”. “Alde positibo batzuekin datorren legea da, aitortu behar da, eta alde horietako batzuk hobetu egin dira sartu ditugun zuzenketekin. Baina sentitzen dugu aukera bat galdu dela lege aurrerakoi bat egiteko. Erakundeen ahultasuna ikusi...\n«Familia guztientzako zerbitzuak eta prestazioak bermatu behar dira, eta arreta berezia eskaini behar zaie premia handienak dituztenei, eta, horretarako, ikuspegi progresiboa aplikatu behar da»\nArgitaratua honek egina: Prentsa Bulegoa data Eka 8, 2022 honetan: Albisteak, Araba, Berriak, Gaurkotasuna\nNerea Martinez EH Bilduko batzarkideak Elkarrekin Arabak aurkeztutako mozio baten eztabaidan parte hartu du gaur, Araban guraso bakarreko familiei berme guztiekin babesa emateko arau-esparru bat ezartzeko. Ildo horretan, EH Bilduk ordezkapen-zuzenketa bat aurkeztu du, 3 puntukoa, eta talde proposatzailearekin akordio batera iritsi da bi gairen inguruan. Lehenik eta behin, “dauden familia unitateen aniztasuna eta, beraz, errealitatera egokitzeko...\n“Zerga arloan administrazio orok kontuan izan behar duen helburuetako bat zerga-saihesteari aurre egitea izan behar da”\nArgitaratua honek egina: Prentsa Bulegoa data Eka 1, 2022 honetan: Albisteak, Araba, Berriak\nNerea Martinez EH Bilduko batzarkideak Sozietateen gaineko Zergaren gutxieneko tasa efektiboa ezartzeari buruz galdetu dio Ogasun, Finantza eta Aurrekontuetako foru diputatuari. «Gaur egun, multinazional jakin batzuek, diru-sarrera handiak izanik, Sozietateen gaineko Zergagatik gutxienekoa ordaintzen dute, eta kasu askotan, 0 € euro», salatu du. Nerea Martinezek gogorarazi duenez, “bidegabekeria horren aurrean, ELGAk ekimen bat bultzatu zuen...\n“Demokrazia aurreratu eta modernoaren alde egiten duen gizarte batek adierazpen-askatasuna bermatuta izan behar du”\nArgitaratua honek egina: Prentsa Bulegoa data Mai 26, 2022 honetan: Albisteak, Berriak\nIdurre Bideguren EH Bilduko senatariak kode penala aldatzea proposatu du Osoko Bilkuran, Koroaren aurkako irainak despenalizatzeko. EH Bilduren eta ERCren lege-proposamena aintzat hartzea onartua izan da. Idurre Bidegurenek adierazi duenez, “EH Bilduk hainbat arrazoi ditu proposamen hori egiteko. Alde batetik, legezkotasunagatik, indarrean dagoen legediak nazioarteko hitzarmenen eskakizunak bete behar dituelako. Baina, gainera, demokrazia...\n“Ekonomiaren sektore ahulenen egoera arintzeko neurriak hartu behar dira”\nArgitaratua honek egina: Prentsa Bulegoa data Mai 25, 2022 honetan: Albisteak, Araba, Berriak\nNerea Martinez EH Bilduko batzarkideak Arabako Batzar Nagusietako Osoko Bilkuran hitz egin du gaur, Arabako langile autonomoei PFEZaren itzulketa fiskalak arintzeko Elkarrekin Arabak aurkeztutako mozio baten harira. Zentzu horretan, Nerea Martínezek adierazi duenez, “larrialdi ekonomikoaren egoera honen aurrean, EH Bilduk uste du neurriak hartu behar direla ekonomiaren sektore ahulenen egoera arintzeko”. “Zenbait kasutan, atzerapenak...\nIker Rahona EH Bilduko Bizkaiko batzarkideak PPk Bizkaian aurkeztutako arauz besteko proposamenaren aurrean koalizioaren abstentzioa defendatu du. Proposamen hori autonomoentzako zuzeneko laguntzak abian jartzeari buruzkoa zen, baldin eta ibilbide profesionalean arrakastarik izan ez badute. Rahonak gogorarazi duenez, “pandemiak eragindako krisiaren ondorio sozioekonomikoak direla eta, enpresa txiki askok, beren kudeaketaren atzean pertsona...


Herriarekin lotutako 147 ikus-entzunezko dokumentu jaso ditu udalak : Oarsoaldeko Hitza\nHerriarekin lotutako 147 ikus-entzunezko dokumentu jaso ditu udalak\nMikel Mendizabalek azken urteetan bildu eta zabaldutako dokumentuak eman dizkio udalari. Mendizabalek «herriko ondarea biltzen eta dokumentatzen egin duen lan izugarria» eskertu du udalak.\nAlkatea eta Mendizabal, gaur, udaletxean.\nOiartzungo ondarea handiagoa izango da aurki, Mikel Mendizabalek eta udalak honen ikus-entzunezko materialaren funtsa udalaren datu basean txertatzeko hitzarmena sinatu beri baitute. Honi esker, herritarren eskura egongo da ondare berri hori. Lagapena doakoa izan da, gaur egikaritu dute Jexux Leonet alkateak eta Mendizabalek.\nOiartzungo mota askotariko ondarearen informazioa bildu eta zabaldu du Mendizabalek azken urteetan: kantagintza, bertsogintza, artea, herri ohiturak, ondare kulturala… Orotara 147 ikus-entzunezko dokumentu jaso ditu udalak. Mendizabalek «herriko ondarea biltzen eta dokumentatzen, urte eta esparru askotan, egin duen lan izugarria» eskertu nahi izan du udalak.


Ziriza herritarrena izatea nahi dute Trintxerpeko elkarteek : Oarsoaldeko Hitza\nZiriza herritarrena izatea nahi dute Trintxerpeko elkarteek\nBarrutiko 21 elkartek herriarekiko arduratsu jokatzea eskatu diote Portu Agintzari, Ziriza Etxea hiritarrei itzuliz.\n21 elkartek egin dute bat 'Ziriza Etxea Herriarena' manifestuarekin.\nTrintxerpeko elkarteak “nazkatuta” daude. Esaldi horrekin hasi zuten atzo arratsaldean egindako prentsaurrekoa, Trintxerpeko alkateordetzan. Ziriza Etxea herriarena da! manifestua aurkeztu zuten Trintxerpeko 21 elkartek. Barrutiak duen aisialdirako espazio falta salatu zuten alor ezberdineko elkarteek; Emakumeen Danborradak, Trintxer Kirol Elkarteak, Karmengo Ama Ikas Komunitateak edota Trintxerpeko Korkoiburuek, besteak beste.\nUrriaz geroztik, Pasaiako Udalak Ziriza Etxearen kudeaketa Pasaiako Portu Agintaritzaren esku utzi duela oroitarazi zuten elkarteek. Ordutik, eragileek zailtasunak dituzte haien ekintzak bertan aurrera eramateko, eta hemendik aurrera zailtasunak areagotuko direla aurreikusi dute.\nErakundeak herrigintzan ari direnen jarduna oztopatzen ari direla salatu zuten elkarteek, “nazkatuta gaude azpijoko politikoen ondorioak jasateaz, gure helburua herriarentzat eta herriarengatik, gauzak egitea izanik”.\nZiriza Etxeak hobekuntza asko behar ditu, baina arazoak arazo, Trintxerpek behar-beharrezko duen eremua da, “beste edozein espaziok baino baliabide gehiago eskaintzen dizkigu, eta gure jardunean ezinbesteko bihurtu da”.\nZiriza Etxearen auzia, Pasaiako Portu Agintaritzaren eta udalaren arteko desadostasunen ondorio izan dela uste dute. Bien arteko liskarrak, ordea, elkarteen jardunari eragin dio. Gauzak horrela, bi eskari helaraziko dizkiote Portu Agintaritzari; auzia bertan behera uztea, herritarrek ez ditzaten ondorioak pairatu, eta Ziriza Etxea herritarrei itzultzea.\nAtzokoa auziaren berri emateko hitzordua izan zen. Hemendik aurrera antolatzen hasiko dira, Ziriza Etxea herritarrena izan dadin.


ska Archivos - EUSKALTALDEAK\nHasiera » DISKAK » ska\nPosts Tagged: ska\npunk-rock / rock / ska / vendetta\nUrte bat prestakuntza eta entsegu artean aritu ondoren taldearen lehen diskak argia ikusi zuen. Honek maila internazionaleko lehen bira ekarri zion formazio gazte honi. Diskoak taldearen izen bera zuen, “Vendetta“. Hamaika abesti propio eta bi bertsio batzen ditu diskak: The Selecter taldearen Everiday abestia, garai batean Hertzainak taldeak bertsionatua (Egunero izenaz) eta Jack Marshall musikariaren […]\nrock / ska / vendetta\n2012ko Azaroaren 14an Vendetta taldeak euren hirugarren estudioko lanaren argitalpena iragarri zuen: “Atzo, Gaur eta Bihar”. Aukeratutako eguna Abenduaren 5a da eta diska taldearen erreferentzia izatera pasako da oso denbora gutxian. Euren aurreko bi lanen bidean, disko berriak mundu berrietara egiten du hegan. Beti ere entzulea ez aspertzea eta abesti bakoitzak paisai ezberdin bat marraz […]\n2011ko martxoak 1ean “Puro Infierno” izeneko bigarren estudioko lana argitaratu zuten Vendetta taldeak. Disko berri honek lehenengo diskoaren Ska esentzia mantentzen du baina erritmo berrien presentzia nabari da. Hauen txertaketak proiektuaren estilo propioa gehiago finkatu zuen. Lehenengo diskoak ez bezala bigarren honek ez du bertsiorik eta karaktere helduagoa du. Honekin batera lirikak 360ºko itzulia ematen […]\nAHOTSAK – D-PINTXOS\nrock / ska\nD-pintxos taldearen bigarren diska da ahotsak, 2014an grabatua. YOUTUBEN ENTZUN: <– ITZULI – D-PINTXOS\nHACIA LA LUNA – E.T.S\nentolsarmiento / punk-rock / rock / ska\nHacia la luna, 2012.urteko martxoan Sonovision Rock Lab (Logroño, Errioxa) estudioetan grabatua, nahastua eta masterizatua, Dan Diez-en eskutik. Baga Biga diskoetxeak argitaratu zuen. Bere 13 abestietan, musikalki jaia eta ondo pasatzea nagusi eta lirikoki, berriz, kritika soziala. Izenezko hainbat musikarik parte hartu zuten, Iñaki Ortiz de Villalbak (Betagarri) eta Enrique Villarealek “El Drogas” besteak beste, […]\nZURE MUNDUA – E.T.S\nZure mundua, 2013ko bukaeran eta 2014ko hasieran Usurbilgo Higain estudioetan grabatua eta nahastua izan zen, Haritz Harreguyren eskutik. Juan Hidalgok masterizatu zuen Madrileko Mastertips estudioetan, 2014ko otsailean. Lan honetan taldeak bikain uztartu ditu Euskal Herriko ska erritmoen oinarriak diren alaitasuna, dantza eta kutsu sozial zein politikoa. Diskoaren ezaugarri nagusiak hauek dira: musika jostagarria poztasuna barreiatzeko […]\nGU GARA – ZE ESATEK\nreggae / ska / zeesatek\nZe esatek taldearen hirugarren diska da Gu gara, Donostian grabatu zen 2012ko abuztuaren 13an zuzenean. YOUTUBEN ENTZUN: <– ITZULI – ZE ESATEK!\nINOIZ EGIN DUGUN DISKORIK ONENA – ZE ESATEK!\ninoiz egin dugun diskorik onena YOUTUBEN ENTZUN: <– ITZULI – ZE ESATEK\nIBUPROFENO – ZE ESATEK!\nibuprofeno Ibuprofeno 2013.urtean ateratako estudioko hirugarren lana da. YOUTUBEN ENTZUN: <– ITZULI – TALDEA\nBIZKAIKO GOLFOAK – ITZIARREN SEMEAK\nreggae / rock / ska\nItziarren Semeak taldearen bigarren diskoa, Andoaingo Garate Studios-en grabatua eta nahastua Kaki eta Martxel Arkarazo teknikariekin. Ska, punk eta reggae doinuak dira nagusi. Kortatu, The Clash, Rancid edo NOFX bezalako taldeen filosofiari jarraituz, estilo ezberdinetako hamaika abesti biltzen ditu. “Kaleetatik” kantuaren ska klasikotik, “Euzko guay”-ren disko erritmoetara, “Mitoak”-en punk zaporea, “Bizkaiko golfoak”-en hondartza ukitua edo […]


CHOCOLATE SLIM Lleida erosi batetik 39€\nChocolate Slim Lleida\nNatural cocktail Chocolate Slim pisua galtzea erosi Lleida\nErosi Chocolate Slim Lleida, behar:\nOrain bakarrik erosi ahal izango Duzu Chocolate Slim -50% deskontua.\nNon erosi Lleida Chocolate Slim\nSartu ordena formularioa web orrian zure izena eta telefono bat erosteko koktel pisua galtzea Chocolate Slim Lleida prezio merkean. Arduraduna deituko duzu laster zure eskaera on bat koktel Chocolate SlimKudeatzailea, deitu ahal izango duzu laster. Lortzeko eta ordaintzeko ondasunak postetxean edo mezularitza nor entregatu partzelaren Lleida.\nNahi izanez gero, ordena eraginkorra eta kalterik botikak prezio merkean Lleida, zein izango litzateke aide azkarra eta segurua da, pisu-galera, txokolatea Chocolate Slim zehatz-mehatz zer behar duzun!\nNola erosi koktel bat Chocolate Slim Lleida\nErosi nahi baduzu Chocolate Slim 50% deskontua Lleida (Espainia), idatzi telefono zenbakia eta zure izena eskaera orria hurrengo ordu izango duzu dei Kudeatzailea buruzko aholkularitza ordenatzen Chocolate Slim eta eskatu zure kokapena bidalketa. Eskuratu ahal izango duzu, entrega batetik courier edo jasotzea postetxean. Kostua bidaltzen partzelaren Chocolate Slim el correo arabera alda daiteke distantzia hiria Espainia, jakiteko prezioa Kudeatzailea jarriz ondoren ordena bat koktel Chocolate Slim pisu galera buruzko web-orri ofiziala.\nNesken argazkiak aurretik eta ondoren pisua galtzea\nJende gehienak hasiko pisua galtzen ilusioa, baina azkar abandonatu. Hasi da berriro astelehena, urtea berria, bihar. Beraz, hamarkada pasa: nire ametsak - slim gorputza, errealitatea da, gehiegizko gantz.\nGorputza gantz eskualdeko prentsa – arazo bat dela, ez da erraza kentzeko.\nOrdena Lleida Chocolate Slim


Philippianoetara. 4 Basque (Navarro-Labourdin): NT\nBible > Basque (Navarro-Labourdin): NT > Philippians 4\n◄ Philippianoetara. 4 ►\n1Halacotz, ene anaye maiteác, eta desiratuác ene bozcarioa eta coroá, hunela egon çaitezte gure Iaunean, ene maiteác.\n2Euodiari othoiztez nagoca, eta Synticheri othoiztez nagoca diraden affectione ber-batetaco Iaunean. 3Eta hiri-ere othoitz eguiten drauat, neure eguiazco laguná, aiuta ditzan emazte enequin batean bataillatu diradenac Euangelioan, eta Clementequin eta ene berce aiutaçalequin, ceinén icenac baitirade vicitzeco liburuän.\n4Aleguera çaitezte Iaunean bethiere: berriz diot, aleguera çaitezte. 5Çuen modestiá eçagut bedi guiçon guciéz: Iauna hurbil da. 6Eztuçuela deusez ansiaric: baina gauça orotan othoitzaz eta supplicationez esquer emaiterequin çuen requestác notifica bequizquió Iaincoari. 7Eta Iaincoaren baque adimendu gucia iragaiten duenac beguiraturen ditu çuen bihotzac eta çuen adimenduac Iesus Christean.\n8Gaineracoaz, anayeác, gauça eguiazco diraden guciac gauça honest guciac, iustoac, purac, amoriotacoac, icen onetacoac, baldin edocein verthute bada eta edocein laudorio, gauça hautan pensa eçaçue: 9Cein ikassi-ere baitituçue, eta recebitu, eta ençun, eta ikussi-ere nitan. Gauça hauc bada eguin itzaçue, eta baquezco Iaincoa içanen da çuequin.\n10Alegueratu içan naiz Iaunean haguitz, ceren ia azquenecotz arrapherdatu çareten çuen niçazco ansián: hartan pensatzen-ere bacendutén, baina commoditateric etzindutén 11Eznaiz minço deusen peitu içanez: ecen nic ikassi dut erideiten naicenaren araura content içaten. 12Eta badaquit behera içaten, badaquit abundant içaten-ere: leku gucietan eta gauça gucietan ikassi dut asse içaten eta gosse içaten, eta abundant içaten eta peitu içaten. 13Gauça guciac ahal ditzaquet Christ fortificatzen nauenaz: 14Badaric-ere vngui eguin duçue ceren elkarrequin ene afflictionera communicatu vkan baituçue.\n15Eta çuec-ere badaquiçue, Philippianoác, ecen Euangelioaren predicatione hatsean, Macedoniaric partitu nincenean, eceinere Eliçac etzarautala deus communicatu har eta emanezco beharquian, çuec ceuroc baicen. 16Ecen Thessalonican nincenean, behin eta berriz, behar nuena igorri vkan drautaçue. 17Ez emaitzeren galdez nagoelacotz: baina galdeguiten dut fructua eçagut daquiçuen contura çuen abantailletan. 18Bada recebitu vkan ditut gauça guciac, eta abundantia dut: complitu içan naicela, diot, Epaphroditeganic recebituric çueçaz igorriac, vrrin onetaco vssain anço, Iaincoaren gogaraco eta placentiataco sacrificio. 19Ene Iaincoac-ere supplituren du behar vkanen duçuen gucia, bere abrastassunaren araura gloriarequin Iesus Christean. 20Bada gure Iainco eta Aitari dela gloria secula seculacotz. Amen.\n21Salutaitzaçue saindu guciac Iesus Christean Salutatzen çaituztez enequin diraden anayéc. 22Salutatzen çaituztéz saindu guciéc, eta principalqui Cesaren etchecoéc.\n23Iesus Christ gure Iaunaren gratiá dela çuequin gucioquin. Amen.